qundao/data-zh-poetry huggingface dataset:
西樵山
作者：李待问
朝代：明

昔闻西樵山峰七十二，巃嵷削天出平地。金瓯山势蜿蜒开，盘互其中四十里。校书题破青山色，留得游人供宿醉。露氅风瓢结伴行，为向层峦旷盈视。春当二月花气迎，拂林低霭如有情。丹梯远接翳门上，夹道草色春风生。此山由来岭外奇，不到山中迥不知。黄云孤逦擎仙掌，沧海光涵浴日池。上为云屏玉峙，七星浮黛以蔽亏。下为喷玉飞帘，千山溅雪而寒漪。石梁倒挂明珠玑，素涛飞舞双白螭。中峰遥接天柱眉，雷坛火盖多累垂。鸡声鸣午云间出，桃花流水何参差。仰天长啸振衣立，大科小科如拱揖。洞拂蓬莱叠锦张，石绽芙蓉空翠湿。相传乌利炼金砂，银井留丹覆绛霞。又传紫姑服日华，素烟玉女明三花。群真遥来聚窟宅，遂令窅窱成幽遐。孤怀寂寂松风石，搔首林皋如夙昔。夕阳佳色款荆扉，春送香风生两腋。每道银鱼妨赏识，草堂猿鹤怜乖隔。胜情空复留尘迹，长使山灵笑逋客。何时揽浮邱之袖兮拉安期之舄，瑶草春深挂萝席。方丘原自足烟霞，又奚事于朝期五岳兮暮驰七泽。
计偕即事
作者：李待问
朝代：明

沙草批根捣欲餔，支饥聊复盼妻孥。囊金有限当谁饱，殣骨无归祇自呼。四壁不堪残夜照，三征那得并春租。此行未许长杨赋，涕泪监门一绘图。
语别沙阳父老
作者：李待问
朝代：明

路入无诸西复东，此身那惜寄飘蓬。垂帘尽日心偏寂，作锦初年意未工。沙洞晓寒晴亦雨，洛江潮落水生风。凭谁留得河阳色，依旧桃花春自红。
越台
作者：李待问
朝代：明

海色晴分映远空，野棠笼翠故山中。葡萄祇道骄秦尉，扶荔曾闻筑汉宫。鸿雁影沉沧屿月，鹧鸪啼咽绿杨风。歌尘不惹千秋恨，赢得高台挂夕风。南国周遭入望平，荒台犹有越王名。赤精已耀终归命，黄屋初乘是抗衡。日拥瀴溟天岳动，潮迎舶趠海云生。楼船一度窥秦服，忆道沧桑几变更。
越台·其一
作者：李待问
朝代：明

海色晴分映远空，野棠笼翠故山中。葡萄祇道骄秦尉，扶荔曾闻筑汉宫。鸿雁影沉沧屿月，鹧鸪啼咽绿杨风。歌尘不惹千秋恨，赢得高台挂夕风。
越台·其二
作者：李待问
朝代：明

南国周遭入望平，荒台犹有越王名。赤精已耀终归命，黄屋初乘是抗衡。日拥瀴溟天岳动，潮迎舶趠海云生。楼船一度窥秦服，忆道沧桑几变更。
鞦韆
作者：李待问
朝代：明

画架齐芳树，垂云拂夕阴。长安女儿戏，年少岁时心。燕掠风前舞，莺翻垣外音。小楼看不厌，惆怅落花深。
黄金台
作者：李待问
朝代：明

碣石荒台古，悠悠敞客心。马应酬白骨，士亦恋黄金。落木残秋色，高城隐暮阴。燕山多侠气，千载一遗音。
游横山
作者：李得阳
朝代：明
体裁：七言律诗

横阜峥嵘碧落齐，探奇迢递蹑丹梯。扪萝云气生人足，绕磴花香衬马蹄。潭水澄澄龙已去，春风恰恰鸟还啼。寻真直到清冥上，回首红尘烟雾迷。
赤壁感兴
作者：李得阳
朝代：明
体裁：七言律诗

峭壁临江控上游，登高怀古一停舟。曹瞒霸业寒烟尽，公瑾勋名野水流。山鸟似啼当日恨，东风犹作旧时秋。坡仙辞赋多悲慨，半入江云黯结愁。
书陈氏孝感卷
作者：李循义
朝代：明
体裁：七言律诗

夜来新得铜官志，残蜡收光对雪看。三子有心庐墓哭，六年无语问家安。野塘龟听长惊蛰，独树花开不避寒。起望晴江天未曙，欲驰封事向朝端。
同郑沙村使君过阿育王寺
作者：李循义
朝代：明
体裁：七言律诗

鄮峰幽处青莲刹，宝树珠林护紫霞。刺史从容询土俗，老僧颠倒著袈裟。山龙绕钵归深井，野鹿闻经卧落花。尚有前朝碑版在，摩挲只爱宋诸家。
奉挽张敬亭先生
作者：李循义
朝代：明
体裁：七言律诗

白发中丞谢病归，法星黯已向南微。精灵复作山河气，遗事犹争星日辉。宪寺不传开府节，苍宫长护敬亭扉。我来再拜先生墓，肃肃寒风自拂衣。
宿张鍊师卧云居
作者：李循义
朝代：明
体裁：七言律诗

为识荆州过括苍，更从世外宿云房。疏帘捲雨诸天近，高树生风六月凉。为喜新蝉招客远，独怜老鹤倚人长。羽衣尽有翛然致，坐论霞篇到夕阳。
归田后作
作者：李循义
朝代：明
体裁：七言律诗

六峰尽日对开扉，仍扫先生旧石矶。仕路十年嫌马瘦，归田百亩喜牛肥。常来鸥鹭非争席，自种芙蓉可制衣。稍待秋登新谷好，草堂从此有光辉。
自题耕读堂
作者：李循义
朝代：明
体裁：七言律诗

吾家世授有遗经，五亩东田束带耕。盘谷新秋香稻熟，墨庄深夜短檠明。门回绿水怀先泽，坐仰高山得自名。祖训须知栽苦木，人生勤业岂无成。
过钓台有怀严先生
作者：李循义
朝代：明
体裁：七言律诗

怀古平生说钓台，片帆过此暂徘徊。山青七里公犹在，云白千年我复来。友道直须轻万乘，客星应不让三台。可怜文叔英雄网，触手先遗天下才。
送丁某之官粤幕
作者：李循义
朝代：明
体裁：七言律诗

晓日都门送远行，秋风满眼唤愁生。东藩雄卫应无敌，后府参军旧有声。归鸟沙头冲雨滑，放舟江上受风轻。罗浮荔子红千树，一颗分甘万里情。
阿育王寺次高瓦屋使君作
作者：李循义
朝代：明
体裁：七言律诗

逍遥幸得及秋晴，霭霭遥瞻五舍精。云卧涧声萧阁冷，月明山影客衣清。佛珠炯炯诸天集，梵鼓殷殷下界迎。我复来朝尘市去，谁能此地不忘情。
题森森亭
作者：李循义
朝代：明
体裁：七言律诗

草亭郭外郁森森，华表遥瞻门世深。匝地虬龙盘墓道，百年豺獭在人心。阶前自映苍苔色，叶底频传好鸟音。却忆沛中提剑日，太平祖腊到于今。
漂母祠
作者：李循道
朝代：明
体裁：七言律诗

云黯矶头日未红，人间谁是惜英雄。伊家尚识千金报，汉主都忘百战功。一片断碑荒草合，数间古殿旧城东。自怜飘泊天涯去，何处相看进食中。
次若虚泛舟
作者：李徵
朝代：明
体裁：七言律诗

月满船窗睡起迟，乡情诗思两依依。山光笑我重回棹，春酿凭谁一典衣。扑面风尘偏作恶，傍人水鸟欲忘机。故园到日春还在，几处薇花照晚扉。
渌萝
作者：李徵
朝代：明
体裁：古风

我闻仙源之峰皆可计寻丈，渌萝直在诸峰上。倒临潭水摩苍旻，秋空双削芙蓉嶂。流丹结翠一万古，云涛雪瀑那能状。渌萝仙人归几时，钓竿百尺潭之湄。手召黄鹤歌白石，天边明月来何迟。岩巅往往风雷急，潜蛟起舞山鬼泣。渔郎渔郎莫漫入，从来福地神所秘。
亭亭水上蕖
作者：李德
朝代：明

亭亭水上蕖，皎皎沼中藕。花落子亦成，色衰心不朽。中藏千万绪，处污恒自守。不学杨白花，随风入窗牖。
十二月乐章 其一 正月
作者：李德
朝代：明

东方日出香茸茸，长条短条花眼红。柔云弱雨暗填空，茫茫蝴蝶破春风。鸾帕抹烟仙梦浓，萧飒愁思开暝容。江头溘溘水声动，微和著柳黄金重。
十二月乐章 其七 七月
作者：李德
朝代：明

桐风刮帐无春温，赤精解绶佩金神。银浦桥成鹊济津，遥遥帝子度长云。野芳萋萋日杲杲，十万蛾眉镜中老。锦楼折竹夜迎仙，越秀吴都巧不眠。
十二月乐章 其三 三月
作者：李德
朝代：明
体裁：词

花敛容，柳刷翠。扇薄欲裁纨，佩香思剪蕙。桐英寂寂沈寒波，粉绿猗猗日影多。六街烟花净如扫，千年古血生青草。
十二月乐章 其三 三月
作者：李德
朝代：明

花敛容，柳刷翠。扇薄欲裁纨，佩香思剪蕙。桐英寂寂沉寒波，粉绿猗猗日影多。六街烟花净如扫，千年古血生青草。
十二月乐章 其九 九月
作者：李德
朝代：明

清飙激素商，远客生归梦。茱萸委匣香，玉腕胜金重。幽芳垂晚径，汲绠霜华冻。洞庭木叶空，临水悲相送。
十二月乐章 其二 二月
作者：李德
朝代：明
体裁：词

燕梁玄玉湿，蜂蜜花房晓。铜龙啮水微，翡翠含波小。石间藓蚀菖蒲根，古魂啾啾啼晓昏。红芳碧蕊乱殷殷，蛮女剪烟插翠云。游丝萦春悬锦绮，渚闲沙白鸳鸯喜。
十二月乐章 其二 二月
作者：李德
朝代：明

燕梁玄玉湿，蜂蜜花房晓。铜龙齧水微，翡翠含波小。石间藓蚀菖蒲根，古魂啾啾啼晓昏。红芳碧蕊乱殷殷，蛮女剪烟插翠云。游丝萦春悬锦绮，渚闲沙白鸳鸯喜。
十二月乐章 其二 二月
作者：李德
朝代：明

燕梁玄玉湿，蜂蜜花房晓。铜龙齧水微，翡翠含波小。石间藓蚀菖蒲根，古魂啾啾啼晓昏。红芳碧蕊乱殷殷，蛮女剪烟插翠云。游丝萦春悬锦绮，渚闲沙白鸳鸯喜。花敛容，柳刷翠。扇薄欲裁纨，佩香思剪蕙。桐英寂寂沉寒波，粉绿猗猗日影多。六街烟花净如扫，千年古血生青草。碧云屯午风熏熏，五弦曲奏玄霜纹。湘皋野龙拔新玉，拥鳞健角萧萧绿。蕙香小妓扇轻罗，半掩樱唇试新縠。金丸落落弦红脂，石池青钿溢碧漪。沙上短蒲绿，赤菱紫芡离披熟。越奴青发艾悬香，踏踏采莲塘上曲。游龙撇波海水飞，黄头伐鼓吹参差，少年摇曳澹忘归。皇天高，厚地裂，白日河庭泣鱼鳖。湘神抱瑟愁波涛，颓阳毕化稚阴结。焉知海上黄金阙，万丈丹梯到寥泬，乔松相携弄《白雪》。桐风刮帐无春温，赤精解绶佩金神。银浦桥成鹊济津，遥遥帝子度长云。野芳萋萋日杲杲，十万蛾眉镜中老。锦楼折竹夜迎仙，越秀吴都巧不眠。玉露漙清虚，银云拥明月。空濛白夜凉，远近商声发。桂子落秋香，寒娥能孤洁。谁家理素琴，调急弦应绝。清飙激素商，远客生归梦。茱萸委匣香，玉腕胜金重。幽芳垂晚径，汲绠霜华冻。洞庭木叶空，临水悲相送。沈寒凝海霜斑斑，芦鸿叫叫苍梧间。仙鸡警晓蟠桃乾，天鼓无声泽龙闲。轩辕玉管还初气，彩线迂回报长至。瑶花散落满寥天，万户千门夜明媚。南山幽翠净如削，内屋红炉春自若。璿玑回斡见天心，姬氏骑龙班岁朔。北斗璿光射幽土，四气缘环若朝暮。壑底惊蛇挽不留，官街力兽驮寒去。嬴皇当极黄杨死，一寸霜皮生不起。峄阳老干青铜根，玉叶排秋十三子。郁华羿妃缓两辔，迟回二万八千二。春秋九十短长匀，青红白黑上下均，千秋万岁奉明君。
十二月乐章 其五 五月
作者：李德
朝代：明

沙上短蒲绿，赤菱紫芡离披熟。越奴青发艾悬香，踏踏采莲塘上曲。游龙撇波海水飞，黄头伐鼓吹参差，少年摇曳澹忘归。
十二月乐章 其八 八月
作者：李德
朝代：明

玉露漙清虚，银云拥明月。空濛白夜凉，远近商声发。桂子落秋香，寒娥能孤洁。谁家理素琴，调急弦应绝。
十二月乐章 其六 六月
作者：李德
朝代：明

皇天高，厚地裂，白日河庭泣鱼鳖。湘神抱瑟愁波涛，颓阳毕化稚阴结。焉知海上黄金阙，万丈丹梯到寥泬，乔松相携弄《白雪》。
十二月乐章 其十 十月
作者：李德
朝代：明

沈寒凝海霜斑斑，芦鸿叫叫苍梧间。仙鸡警晓蟠桃乾，天鼓无声泽龙闲。
十二月乐章 其十一 十一月
作者：李德
朝代：明

轩辕玉管还初气，彩线迂回报长至。瑶花散落满寥天，万户千门夜明媚。南山幽翠净如削，内屋红炉春自若。璿玑回斡见天心，姬氏骑龙班岁朔。
十二月乐章 其十一 十一月
作者：李德
朝代：明
体裁：词

轩辕玉管还初气，綵线纡回报长至。瑶花散落满寥天，万户千门夜明媚。南山幽翠净如削，内屋红炉春自若。璿玑回斡见天心，姬氏骑龙班岁朔。
十二月乐章 其十三 闰月
作者：李德
朝代：明

嬴皇当极黄杨死，一寸霜皮生不起。峄阳老干青铜根，玉叶排秋十三子。郁华羿妃缓两辔，迟回二万八千二。春秋九十短长匀，青红白黑上下均，千秋万岁奉明君。
十二月乐章 其十二 十二月
作者：李德
朝代：明
体裁：词

北斗璇光射幽土，四气缘环若朝暮。壑底惊蛇挽不留，官街力兽驮寒去。
十二月乐章 其十二 十二月
作者：李德
朝代：明

北斗璿光射幽土，四气缘环若朝暮。壑底惊蛇挽不留，官街力兽驮寒去。
十二月乐章 其四 四月
作者：李德
朝代：明

碧云屯午风熏熏，五弦曲奏玄霜纹。湘皋野龙拔新玉，拥鳞健角萧萧绿。蕙香小妓扇轻罗，半掩樱唇试新縠。金丸落落弦红脂，石池青钿溢碧漪。
同诗社诸公游白云寺分韵得千字
作者：李德
朝代：明

扪萝扣禅关，长啸青云巅。山开西北日，水豁东南天。凉叶散虚席，暝林啼清猿。浮云触石起，顷刻遍大千。悟言造真适，谈空忘至言。何当登绝顶，俯视苍苍烟。
塘上行
作者：李德
朝代：明

露湿藕花香，花折藕丝长。岂无凫与雁，不似锦鸳鸯。
天上谣
作者：李德
朝代：明

玉楼琼宇晓玲珑，云軿电毂辗回风。自从羿射九日落，帝遣羲和驱六龙。六龙奔属成今古，海水生尘变成土。瀛洲花发几番春，误杀秦皇并汉武。桂宫珠露滴秋香，仙仗徘徊朝紫皇。凤吹纷纷九成奏，羽衣金节韵琳琅。金河流水连云注，织女牛郎在何处。淋漓元气浩茫茫，白鹤千群驾烟雾。女娲炼石良可嗤，此事荒唐奚足疑。直怜世上人心改，至理浑沦那得移。
孟夏五日感兴
作者：李德
朝代：明

春阳舍我去，四序无时停。郁郁当轩柳，珍禽时一鸣。素琴寓我适，浊酒怡我情。颜鬓虽云改，寸心有所凭。偃仰东窗下，聊以寄吾生。
宿栖云庵
作者：李德
朝代：明

众壑忽已暝，远近响清湍。山中对僧定，疏雨掩柴关。柳暗猿狖集，松交风露寒。揽衣中夜起，萝月在岩端。
宿栖云庵
作者：李德
朝代：明

石室凝紫烟，空涧悬石乳。阴崖含风泉，终日洒飞雨。临流结精舍，六月不知暑。道人养清虚，适与高僧处。垢净俱已忘，孰为舍与取。诸幻既远离，白云日相与。何当谢时人，来作尘外侣。
寄冯朝泰
作者：李德
朝代：明

金陵昔会面，一别杳无音。故国秋云合，大江春水深。宦情同契阔，老景各侵寻。纵有衡阳雁，何由写宿心。
寄妻弟郑子玉
作者：李德
朝代：明

年年留滞汉江头，华发萧萧不奈秋。梦断乡关犹是客，望穷烟水更登楼。西风鸿雁来芳信，南纪亲朋忆旧游。闻道菊松无恙在，可能归去觅菟裘。
寄孙典籍仲衍
作者：李德
朝代：明

南园草色参差绿，忽忆佳人美如玉。玉堂挥翰事成陈，草屋悬灯照幽独。江湖狂客未言归，翘首东南泪湿衣。何时净拂青溪石，与尔横竿钓落晖。
对鹦鹉洲
作者：李德
朝代：明

芳洲采杜蘅，日夕春水生。不特嗟鹦鹉，深令忆祢衡。因悲才胜者，只使寸心惊。
岁月徂迁未有归止寓迹江汉怀抱索然时维杪秋凄其絺绤偶有所述用简同志
作者：李德
朝代：明

杪秋气方肃，寒风动凉户。羁人未授衣，适体宁捐故。云开汉皋路，目送征鸿度。山容欲受寒，园芳已漙露。故交夕零落，新知偶惬素。时资盍簪益，聊以慰迟暮。
峡山寺
作者：李德
朝代：明

峡云藏绝壁，峡水积寒流。宝树笼香阁，天花散彩楼。梵音晴隐隐，钟韵夜悠悠。闻道金仙宅，飞来最上头。
忆南园
作者：李德
朝代：明

南园蝴蝶飞，绿草迷行迹。青镜扫长蛾，娟娟弄春碧。锦屏千里梦，寂寞愁芳色。小字写长笺，鳞鸿坐相隔。
房中思
作者：李德
朝代：明

金井鸟啼风摵摵，桂树团团江月白。洞房秋思满娇娥，泪滴珊瑚眠不得。玉台尘鉴少光辉，仿佛孤鸾彩翼垂。莲枯蕙折无人惜，露湿绮疏生网丝。
春兴六首
作者：李德
朝代：明

万里春风二月花，十年尘土一乌纱。惟将素节酬知己，岂有黄金买岁华。愁边熟食无烟火，江上坚城有鼓笳。忆我旧游如昨日，绣帘青舫越天涯。终南山色翠含烟，太白峰高尺五天。春暖莺花连万室，月明笙鹤会群仙。黄尘白发三千里，流水浮云十二年。齐楚飘零成潦倒，令人犹自忆秦川。洛阳城里雪初消，流水天津尚有桥。汉寝隋陵春寂寞，龙门伊阙晚岧峣。相如完璧无遗恨，王子吹笙拟见招。为报山人休索价，可能容我伴渔樵。日射天门万象新，绣衣朱履侍枫宸。云移仙仗千官肃，日映龙颜四海春。金碗玉浆来内侍，紫泥丹诏下王人。十年趋走金陵道，到老低垂汉水滨。汉水东流日向西，孤村烟树鹧鸪啼。纤纤岸草迎人眼，踏踏江花映马蹄。有客问奇仍载酒，故人相过辄留题。暮年正尔逢知己，布袜青鞋信杖藜。江汉漂零今六载，故园迢递尚三千。新春隐几看云坐，遥夜悬灯听雨眠。彭泽官贫犹有酒，杜陵身老未归田。桃花流水深千尺，拟向溪头理钓船。
春兴六首·其一
作者：李德
朝代：明

万里春风二月花，十年尘土一乌纱。惟将素节酬知己，岂有黄金买岁华。愁边熟食无烟火，江上坚城有鼓笳。忆我旧游如昨日，绣帘青舫越天涯。
春兴六首·其三
作者：李德
朝代：明

洛阳城里雪初消，流水天津尚有桥。汉寝隋陵春寂寞，龙门伊阙晚岧峣。相如完璧无遗恨，王子吹笙拟见招。为报山人休索价，可能容我伴渔樵。
春兴六首·其二
作者：李德
朝代：明

终南山色翠含烟，太白峰高尺五天。春暖莺花连万室，月明笙鹤会群仙。黄尘白发三千里，流水浮云十二年。齐楚飘零成潦倒，令人犹自忆秦川。
春兴六首·其五
作者：李德
朝代：明

汉水东流日向西，孤村烟树鹧鸪啼。纤纤岸草迎人眼，踏踏江花映马蹄。有客问奇仍载酒，故人相过辄留题。暮年正尔逢知己，布袜青鞋信杖藜。
春兴六首·其六
作者：李德
朝代：明

江汉漂零今六载，故园迢递尚三千。新春隐几看云坐，遥夜悬灯听雨眠。彭泽官贫犹有酒，杜陵身老未归田。桃花流水深千尺，拟向溪头理钓船。
春兴六首·其四
作者：李德
朝代：明

日射天门万象新，绣衣朱履侍枫宸。云移仙仗千官肃，日映龙颜四海春。金碗玉浆来内侍，紫泥丹诏下王人。十年趋走金陵道，到老低垂汉水滨。
暇日游城西玄妙观
作者：李德
朝代：明

还辞束带累，偶涉寻真路。松吹度钧天，篆烟生细雾。翩翩尘外侣，杳杳云中步。儒道虽异途，同归在清素。
杂诗
作者：李德
朝代：明

人生更代谢，阖辟为之机。盛衰无常理，生死乃其宜。始来本自无，终往奚足悲。扰扰依形立，百岁以为期。黾勉返吾初，俟命复奚疑。
柳塘书舍图
作者：李德
朝代：明

远山出白云，近水明秋色。烟波漫浩浩，日暮归舟急。隐约丛薄间，茅茨倚苍石。中有柳塘翁，看看似相识。
梅花曲
作者：李德
朝代：明

轩后登天时，骑龙乘紫云。三千宫貌附龙鳞，瑶珰月佩荷丝裙。夜入罗浮醉仙子，酒楼明月神具水，梦阑霜冷蛾眉死。
河阳月简颜光宏
作者：李德
朝代：明

胡角啾啾悲石裂，颜郎夜醉河阳月。越姬飒遝舞秋风，芦笋含商五情热。请看天上青云道，桂花落尽霜娥老。雌鸾鸳怨玉楼寒，三尺青丝变秋草。
济南寄孙仲衍
作者：李德
朝代：明

南园虚夜月，风景罢登临。巩洛成尘迹，青齐入苦吟。升沈凋壮节，匡济负初心。薄宦容身得，宁辞雪满簪。
燕歌行
作者：李德
朝代：明

秀颈红唇脸花碧，秋波湛湛倾人色。高楼雾暖四时春，蝴蝶飞来归不得。裾回縠转香风催，引商按徵云徘徊。鸣钟考鼓玉丘颓，讵识乐极生悲哀。
王彦举南雄省亲
作者：李德
朝代：明

神工剪水寒凝指，南浦颓云吹不起。王郎气酣走马去，三尺龙泉拂流水。玉壶愁破酒如兵，鹅管呜呜咽不鸣。幽红啼露香凝幕，蜀锦缝衣寄君着。象床醉卧紫氍毹，凤简封题草字书。北树南云一千里，愿携径尺托双鱼。
留题郎步山庄
作者：李德
朝代：明

出门望南山，山翳林木稠。飞鸟欣有托，吾生念归休。行行度前阪，褰裳涉荒沟。好风吹我怀，禾黍亦盈畴。人生衣食尔，过此欲何求。日夕返穷庐，聊以忘吾忧。
社后漫兴
作者：李德
朝代：明

社燕西飞节物过，年华世事两蹉跎。晴天白鸟来无数，落日浮云看渐多。黄菊何人归短棹，红蕖秋水淡洪波。寂寥多恨凭谁遣，摇落无心奈尔何。
神释
作者：李德
朝代：明

大哉浑沦妙，橐籥自无穷。絪缊一已构，畀付出至公。灵台本无物，而我处其中。清虚为我体，昭明为我庸。倏忽入无间，忽来归寂空。既作百骸长，蔚为万世宗。毋从众形扰，顺适与天通。
秋情
作者：李德
朝代：明

蜡炬摇红纱隙冻，沈香帐底鸳鸯梦。芙蓉波冷薄霜凝，一夜离鸾忆单凤。梧桐金井曙啼鸦，梦郎封侯归妾家，开门自扫枇杷花。
种麻
作者：李德
朝代：明

种麻满东园，种花亦盈亩。麻生但芃芃，花发映户牖。容华能几时，零落他人手。岂如为絺绤，与君同永久。向来灼灼姿，于今复何有。
立秋日登汉阳朝宗楼怀乡中诸友
作者：李德
朝代：明

湖山兴不浅，而我亦淹留。得罪缘微禄，怀君属早秋。淡云乡树远，孤月旅情幽。借问衡阳雁，何时到广州。
紫芝山房为湖广郑大参赋
作者：李德
朝代：明

芝山何峣峣，烨烨产灵秀。美人慕园绮，辟地敞云构。图书资悦怿，枯壑含昏昼。佳气蔼川原，和风散岩岫。松萝破广荫，泉涧环清漱。抱冲昔若遗，理剧今岂后。钟英良有自，瑞世非常觏。明良共一时，千载此其候。
自君之出矣 其二 仙人
作者：李德
朝代：明

瀛洲飞彩云，万树桃花春。翩翩骑凤侣，恐是避秦人。侧窥浑沦妙，幽探元化真。徒令多欲者，千古恨迷津。
观白鹭
作者：李德
朝代：明

河洲双白鹭，皎皎照清流。所希在鲜食，所愿亦易酬。朝飞浦溆旷，暮宿林塘幽。寄言采薇客，吾与尔同游。
赠虚明道人
作者：李德
朝代：明

浑沌无本象，表里同一照。古今若须臾，群真资众妙。五阴绝纤翳，幽阳播灵耀。王乔并羡门，吾与尔同调。
送友人
作者：李德
朝代：明

关云栉栉吹沙黄，瑶华拂剑春风香。鹅黄浅泛玻璃光，越妓舞衫《金缕》长。江津白白黄湾月，神鱼撇波龟甲裂。湘娥凝绿染春衣，踏踏青云郎马归。
送友回真定
作者：李德
朝代：明

君自邯郸来，复向邯郸去。邯郸月色好，夜照江南树。太行多峻阪，中有羊肠路。往来不惮烦，知君为亲故。
金陵逢赵汪中
作者：李德
朝代：明

十年长契阔，万里各分飞。歧路风烟杳，江湖消息稀。加餐俱努力，访旧各沾衣。春草无劳绿，王孙自不归。
閒居
作者：李德
朝代：明

北窗林影寂，南湖水气凉。园荷始泛绿，丛兰渐吐芳。抚节迹犹滞，神閒机已忘。无论喧与寂，缅心即羲皇。
青楼曲
作者：李德
朝代：明

青楼春酣鹦鹉杯，孔雀屏风锦绣开。银鸾玉凤娇声歇，杨柳斜飞舞回雪。越娘含醉弄丝桐，十纤宛恨哀弦中。调成白雪恼芳容，长卿茂陵发如蓬。
题扇
作者：李德
朝代：明

凉风吹动影蛾池，百顷秋波漾素辉。十二玉阑闲倚遍，桂花清露湿人衣。
题萧炼师止庵
作者：李德
朝代：明

元风本虚寂，其要乃无为。扰扰狂驰子，营营何所之。隙光岂待人，倏如流电飞。及时不自勉，他日我为谁。乐哉庵中人，止止复奚疑。
题陶渊明像
作者：李德
朝代：明

渊明节概士，远慕羲皇风。荣名奚足道，甘分固其穷。得酒即为欢，箪瓢常屡空。朝出山泽游，暮归衡宇中。豪华非所贵，但愿岁时丰。秋菊或盈园，栖栖谁与同。浊醪共斟酌，日入会田翁。此士不再得，吾生焉所从。
上南大司寇赵公
作者：李德丰
朝代：明
体裁：五言排律

一代清朝贵，知公独迈伦。峥嵘真在望，气志不无神。指发匡时疏，批鳞报主身。几年嗟赋鵩，特诏起悬鹑。皂盖旋通楚，朱幡再下闽。玉壶心可莹，霜干气俱伸。肝胆时相假，英雄或有真。无媒恩最渥，不次擢仍频。画省貂冠美，仙台绛服新。南天开政府，北斗耀枫宸。阘茸看流辈，精灵仗老臣。职司崇管辖，喉舌想经纶。天步忧方棘，民生会始屯。关山悲送角，原野惨飞燐。长戟罗江界，高锋彗海滨。逗留仍失利，消息每增嚬。封号终难假，开边讵易论。诛锄看执斧，逮系痛埋轮。惨澹张皇日，苍茫涕泗辰。无才滞江海，有泪洒风尘。舞剑终宵起，书空满径巡。青冥推羽翮，门巷掩松筠。欲尽荒村腊，将回海国春。蹉跎仍促迫，流落更酸辛。长物惟书卷，生涯岂钓缗。鸊鹈堪自照，鹦鹉向谁陈。胆志违微力，头颅呀大钧。调停看此日，斟酌仰前民。立意终须远，全躯未足珍。看公多气象，努力画麒麟。
不寐
作者：李德丰
朝代：明
体裁：五言律诗

不寐空楼夜，无端百虑生。风随哀雁至，天逼野鸡鸣。旧业青藜火，新寒白马盟。忧心何太苦，欲觅紫芝茎。
借子怀兄西斋盆兰
作者：李德丰
朝代：明
体裁：五言律诗

绮石黄磁斗，栽培小圃前。霜檐齐趁日，露井蚤分泉。岁岁花开雪，枝枝叶乱烟。蒸忡三伏苦，移我伴宵眠。
入大雷山访汪长文先生隐居
作者：李德丰
朝代：明
体裁：五言排律

绝谷钟灵久，高山仰止初。烟霞迎毳衲，筱簜掖篮舆。壑响咆哮转，岩花踯躅舒。委蛇松谡谡，高下麦与与。径窄维通鸟，藤长欲挂狙。仆夫争喘息，跋履正次且。忽度崔巍尽，徐开缥缈居。频年怀胜地，此日识高闾。峻阁经营始，崇墉震荡馀。升堂闻杖屦，披閤见图书。砚石残髹匣，泉香溜石渠。墨翻金鸑鷟，水滴玉蟾蜍。奇字纷谁扣，芳名籍不如。像形窥日月，搆体及虫鱼。只益形骸古，兼容礼法疏。迎云絇履上，对酒幅巾除。斸笋披苍藓，芟蒲出翠菹。吾生欣共代，避地想岩庐。雾角城筹急，风涛堠火嘘。南邻如可卜，还拟共挥锄。
同宣远过伯起夜酌
作者：李德丰
朝代：明
体裁：五言律诗

岁晏微生事，閒情共竹窗。山容窥远閤，风色动虚江。凭几因香柚，烧灯近宝幢。芙蓉看满箧，相对续银缸。
庚子四月二十三日登东津城楼即事二首·其一
作者：李德丰
朝代：明
体裁：五言律诗

涛白驱新涨，峰青涌夕阴。悠悠滞乡国，宛宛及登临。并海增陴急，缘江下栅深。金汤更设险，萧瑟起长吟。
庚子四月二十三日登东津城楼即事二首·其二
作者：李德丰
朝代：明
体裁：五言律诗

铃铎重城上，斜阳已闭门。艰难逢使节，骚屑动烦冤。潮汹通津没，风传暮柝繁。饱看今日事，沧海幸无喧。
旅食
作者：李德丰
朝代：明
体裁：五言律诗

旰食翻难饱，饥肠转觉微。路危身易贱，家远梦偏归。河北尘沙异，江南水木稀。倚刀宵醉舞，此日意全违。
武林遇五三侄归自曹南
作者：李德丰
朝代：明
体裁：七言绝句

去日芙蓉两岸长，归来杨柳遍河梁。春江一叶吴山外，才到中流是故乡。
烛下书怀呈郡中诸公
作者：李德丰
朝代：明
体裁：古风

大易垂圣训，括囊慎灾愆。丰也伤弓翮，三复玩斯编。眷言念明德，忍无片语宣。伸纸展微吟，羞涩愧巴笺。忆发覆额时，缀名弟子员。把椟当玄冬，下笔惊潺湲。使者抚顶叹，先达倒屣延。自顾颇颖特，咫尺会腾鶱。蹉跎二十载，惜景悲逝川。懒与叔夜并，疢类休文缠。时散松间帙，稍慰竹下眠。飞扬看同列，勋名梦昔贤。囊锥痛久处，匣剑号重渊。尚想十年字，乘马甘迍邅。讵意无妄灾，苍蝇点素毡。投杼怯三至，慈母宁免焉。牒下如风霆，玉碎不复全。父老泣吞声，儿童走呼天。所司欲加罪，谁敢称不然。但孤圣代恩，怅望朴棫篇。斯民三代馀，王路本平平。微躯焉足论，举错难倒悬。悠悠岁月移，忽忽天运旋。蠖屈无终极，大钧常好还。崔嵬有屠公，高义凌层玄。奇文拯涸鳞，云锦光新鲜。抗颜出霞表，吐词落飞湍。群公实同声，感激亦联翩。顿令寒炉灰，袅袅生微烟。顾惭七尺躯，却受世人怜。缅怀翳桑饿，报德知何年。悽恻流哀音，一致达者前。
病起见雪
作者：李德丰
朝代：明
体裁：古风

舟行犯凝寒，累日婴壮热。通宵体如炙，阴邪壅关节。呻吟非一种，展转发千结。抄方煮松桂，解汗强流�。稍稍胸膈疏，阳明气仍烈。眼枯双耳鸣，坏都转骚屑。僵卧非故性，呼儿炙破褐。下床尚恍惚，举止正蹩躠。推窗坐始定，捲幔见春雪。陡觉毛骨耸，心胆尽澄彻。鳞鳞覆瓦重，皑皑映空洁。饥乌啄封条，冻雀踊烟突。古画久蒙昧，对此见毫发。焚香理绣句，洗研分停渫。纤毫思颇怪，棱层气自别。支离把冻手，点画随断缺。长吟识浩荡，忧时苦迂拙。烽烟照属国，海外正流血。虮虱生组甲，鞍马冻欲折。哀哉黄竹词，感叹歌且阕。
舟次毗陵朱定国明府遣使邀至沙驮淹留僧舍存款甚殷濒行以手制拙集序兼官俸十千钱见遗赋谢
作者：李德丰
朝代：明
体裁：五言排律

明海辞家日，毗陵驻舸时。郎星百里映，驿使一椷驰。捧匣浑疑梦，开筒转觉悲。先邀十日醉，为拭两行洟。别远那忘会，交真讵获辞。舟轻逗急水，夜冷忆朝曦。淅淅风生岸，滔滔浪拍涯。入舟神屡丧，脱险气全疲。稍籍僧檐日，微温病客肌。六年知已面，咫尺故人期。一见驩难尽，频过兴未移。银鱼春巳得，沙蛤土偏滋。看画云浮壁，传觞玉射卮。墀阴斜卧柳，庭草碧分蓠。政简劳民息，官閒隐吏宜。从来饱经术，不独在文词。痛我肱三折，遭时数屡奇。高文增气象，孤愤寄嗟咨。倒箧倾官俸，封题慰旅羁。不才甘众弃，何幸受公知。拜赐惊随宠，怀缄涕染颐。感深惟有泪，情至岂无诗。马首行将北，鹏图奋敢迟。终同酣帝里，庶足报恩私。
苦寒行
作者：李德丰
朝代：明
体裁：古风

皇天不测威，弥月穷阴结。冻深日驭短，冰坚坤厚裂。敝裘虽被体，浊酒新告竭。兀兀室中榻，寂寂户外辙。尚留胸腹温，实恐指爪折。野屋昼断烟，湿突坐鶗鴂。白面谁家子，光采鲜洁下床日将午。香厨供炰鳖，气蒸闻帐暖，坐久呼耳热。不识江南寒，那知蓟北雪。蓟北今年十尺雪，长安九衢鞍马绝。况复斗米三百钱，饿尸填道翻乌鸢。此中米价频年贱如土，贩夫抛弃玉粒同流泉。汝曹岂知造化损益理，长安往岁白粱狼藉遗路边。
送杜守白北上
作者：李德丰
朝代：明
体裁：古风

武陵溪涨如雷嗔，武陵花开绣锦茵。我欲携家傍松竹，君翻束带趋风尘。风尘澒洞蔽赤日，鬼蜮魍魉争趁人。小吏善获上官意，美曹佳职须金银。眼中虎冠拥旌节，流毒溟涨过暴秦。但得辇轮奉山岳，迁擢迅迈通鬼神。咄嗟世涂尽若尔，君行欲往将谁因。方今宰相嗤平津，夜光按剑安抱珍。渭川千亩等万户，彭泽五斗轻秋旻。况植君家百年德，诸甥玉立高嶙峋。有儿如此蚤富贵，何必京洛追华轮。茶铛风雨沸新绿，糟床滴沥倾馀春。愿君小试便拂衣，碧溪短棹钓纤鳞。
长安感事
作者：李德丰
朝代：明
体裁：七言绝句

厂卫人传六月凉，太阳那得照飞霜。皂衣短帽随番手，出入天街亦有光。
雪后焚香迟潘二
作者：李德丰
朝代：明
体裁：五言律诗

春雪夜还积，晨寒且闭关。焚香清似水，坐席静于山。小落梅花白，初攒杏蕊殷。安仁诗最好，今日拟开颜。
雪后窥园
作者：李德丰
朝代：明
体裁：五言律诗

窥园并短墙，扫径自提筐。霤雪垂巾重，畦荽度屐香。细腰眠药杵，折足仆藜床。懒主痴偏甚，从渠菜甲黄。
题杨大临墨鹰图
作者：李德丰
朝代：明
体裁：古风

杨生写生如写草，数枝霜干何潦倒。愁胡一面坐侧目，杀气棱棱向晴昊。眼中乳雀分西东，草间狐兔无行踪。杨生杨生掣化工，貌出肝胆真英雄。披图一啸空堂冷，乘风下取愁天公。
和苏石溪题竹隐祖祠
作者：李德修
朝代：明

孔庙西来竹隐堂，堂前草木尽生光。四时直节凌霜雪，九畹幽香共肺肠。衣冠一代瞻依在，简册千年姓字芳。独恨廿篇成稿晚，龙章空下校书郎。
有感
作者：李德孚
朝代：明
体裁：七言律诗

忆昔曾从燕市游，酒人聚饮日无愁。羽林健士都虚籍，车骑材官任白头。输挽东南真竭力，经营西北岂虚谋。只今烽火频年急，便是乡关也系忧。
除夕
作者：李德孚
朝代：明
体裁：五言律诗

客馆逢除夕，乡愁觉更频。囊钱看渐少，缊被力逾陈。岁换凭春酒，时消并腊薪。人情与客意，明日一番新。
初入邳邸甚苦得金使君假寓始安
作者：李德学
朝代：明
体裁：五言律诗

含馆何仓卒，愁怀不可陈。煮茶收败叶，炊饭用劳薪。屋破风能厉，床欹月可嗔。一枝因汝借，稍稳客中身。
向夕
作者：李德学
朝代：明
体裁：五言律诗

枋榆亦自适，巾栉每相忘。多暇书长把，无营病不妨。疏峰馀日气，乔木半烟光。向夕能明眼，呼儿徙竹床。
天王寺
作者：李德学
朝代：明
体裁：五言律诗

山雨藤花满，疏疏点寺门。湿香通短屐，空翠坐清尊。屋破孤僧在，碑残几字存。惟馀石坛竹，岁岁长儿孙。
尊胜斋纪事
作者：李德学
朝代：明
体裁：七言绝句

种成嘉树遍柴门，露叶烟条日可扪。松果一庭檐瓦绿，教人错认是山村。
感咏·其一
作者：李德学
朝代：明
体裁：四言诗

立马踌蹰，东西环视。悬崖百重，江河千里。悲风怒号，白日倾只。水有蛟龙，山有虎兕。停鞭永叹，冒险匪是。
感咏·其三
作者：李德学
朝代：明
体裁：四言诗

士贵达观，澄怀探赜。绝利一源，恩害并宅。生死互根，晦明齐魄。野鹤莎鸡，以时振翮。造物有情，运岂终阨。
感咏·其二
作者：李德学
朝代：明
体裁：四言诗

足有徽纆，涂有戎戟。身有毒螫，心有苦檗。律我律度，绳我绳尺。善不足矜，过乃众射。哀此菌人，浮生偪窄。
柴荆
作者：李德学
朝代：明
体裁：五言律诗

海宇秋初见，庭花晚渐明。风归松径爽，凉到葛衣轻。生死甘林类，污泥共屈平。逢人偏自怯，且闭小柴荆。
病中寄闻隐鳞
作者：李德学
朝代：明
体裁：七言律诗

垂垂萝薜满墙头，寂绝藜床雨乍收。谋事每防山鬼笑，采薪翻剧野人忧。黄花翠竹生幽思，日淡烟轻作好秋。郭外寒江流细细，忆君新水共凫舟。
瘦
作者：李德学
朝代：明
体裁：五言律诗

残照穿虚幌，寒风逗夕扉。瓦欹檐蔓拆，沙冷石苔稀。涉世悲机事，论交忆布衣。敢因吾太瘦，重问郭生肥。
秋晚寄士赅
作者：李德学
朝代：明
体裁：七言律诗

松云长恋芰荷衣，转见秋光到竹扉。满屋香风粳稻熟，半天凉雨豆花肥。能无俗物妨舒卷，独有岩阿少是非。最忆苏门山上客，翛然高啸古今稀。
箨冠
作者：李德学
朝代：明
体裁：五言律诗

花下山冠小，林间野兴长。卑枝都不碍，高枕亦何妨。削木因为杖，披萝并作裳。不随风帽落，深耐饮中狂。
槎溪见访辄惠以诗因倚和之
作者：李德彰
朝代：明

衡门流水野人家，何事淹留长者车。聆尔旧游情更洽，怀予新咏调堪誇。自惭供奉无兼味，只有相看对落花。却喜清平无一事，不妨回首夕阳斜。
题友人月梅号
作者：李德彰
朝代：明

梅似贞操月比形，幽人骞举自冥冥。光摇练影当窗白，冷浸琼浆入座馨。处士孤山诗兴豁，嫦娥蟾阙梦魂惺。知君对此饶佳趣，索笑巡檐几醉醒。
客舍
作者：李德星
朝代：明
体裁：七言绝句

一天潮拥海门东，月照残更树影空。啼鸟尽情催梦起，不知人在故乡中。
农父
作者：李德继
朝代：明
体裁：五言律诗

生计在春田，何须识市廛。晓沾溪上雨，夕蹋垄头烟。稻结疏篱外，桑遮古屋边。催租无吏扰，社酒乐丰年。
寒食
作者：李德继
朝代：明
体裁：五言律诗

令节偏逢雨，东风又酿寒。榆烟今日断，杏雨几家餐。堤草青犹短，山花湿未乾。折残河畔柳，遍插里门看。
怀包参军
作者：李德继
朝代：明
体裁：七言绝句

极目西来山色秋，但闻长笛不胜愁。故人家在清江上，潮满门前月满楼。
西陵怀古
作者：李德继
朝代：明
体裁：七言律诗

西陵望处即吴关，怀古情深复一攀。湖上笙箫何日始，渡头车马几时閒。青山庙废基空在，白鹤桥倾水自潺。却问宋家兰上里，白烟如雨隔江还。
庭梅
作者：李德进
朝代：明
体裁：七言律诗

昨夜东风吹动初，庭梅早见一枝舒。但从雪后看逾老，才到花时影复疏。地静常容窥客座，岁寒终称护吾庐。他年杖策携双鹤，深向罗浮最上居。
江上
作者：李德进
朝代：明
体裁：五言律诗

落日沧江上，芙容未肯开。小船乘水去，孤篴趁风来。作势当秋急，移声入夜哀。相看多寂莫，搔首重裴回。
雨中与隐父叔独对
作者：李德进
朝代：明
体裁：五言律诗

雨竹淡无色，庭梅癯有神。鸟声趋耳换，鹄发上头新。幽意惟春草，高怀亦古人。萧萧相对处，言笑任天真。
寒食
作者：李德述
朝代：明
体裁：五言绝句

十载逢寒食，家家火尽然。却愁穷巷里，先有断炊烟。
莫春赴曹能始观察酌浮山堂限韵
作者：李德述
朝代：明
体裁：五言排律

为践浮山约，穿林及曙晴。岫云吞更吐，川路暗犹明。稍憩支筇力，旋逢倒屣迎。堤纡环涧曲，岩迥搆台横。飞栈通无际，奔湍听有情。蚁行临木杪，雀跃见潮平。漠漠阴霾重，飘飘江鸟轻。抠衣参古佛，瀹茗品泉清。洞壑形殊幻，冈峦势若并。暂从云磴下，陡觉雨痕生。登阁将观荔，拿舟始漾萍。老柽沦浩渺，平楚出峥嵘。舞见松间鹤，啼闻谷口莺。柳绵看尽脱，荷盖喜新擎。总羡籓篱彻，时令樵采行。有容瞻广大，无竞识贞诚。自是天为设，谁云力可成。辋川何足贵，梓泽亦虚营。坐密觞频把，谈高语欲惊。莫烟交水榭，积叆散窗楹。胜集良非偶，佳篇敢后赓。自兹还海上，不用访蓬瀛。
前岁舟中得病喜逢冯元成兵宪今来京出示新稿有见赠诗次韵荅谢
作者：李志
朝代：明
体裁：五言律诗

追趋临桂日，回首正伤神。避客形容悴，逢君意气真。文章雄绣虎，勋业望图麟。此去楚江远，风波好自珍。
醉太平·赐学士沈度
作者：李忱
朝代：明

浓云散雨收，花苑内鸣鸠。晓来喜见日光浮，暖融融永昼。麦苗润泽怀清秀，榴花湿映红光溜。田家歌舞尽歌讴，是处庆丰年醉酒。
登新甫山步韵
作者：李思孝
朝代：明
体裁：七言律诗

红叶萧萧枫树秋，野心仍被野云留。清泉白石聊相晤，野草闲花任自愁。风急宝坊松籁响，雨残枯木鸟声幽。仙台芜没堪惆怅，甘露还应再降不。
阴那山祖师院
作者：李思悦
朝代：明

时闻游客荐芳荪，名在前朝已自尊。道本虚空无着相，心何惭愧未忘言。香厨取食驯猿绕，荒院捎云古柏存。我欲曹溪探上乘，却来山里究真源。
过张文穆公墓
作者：李恕
朝代：明
体裁：七言律诗

嵯峨荒土乱堆云，传是前朝学士坟。泉石清标存别业，风流豪思见遗文。竹鸡带雨啼春草，石兽和烟卧夕曛。纵有枇杷生满树，何人载酒吊吟魂。
咏楷树
作者：李恪
朝代：明
体裁：七言绝句

神物护兮淑气滋，铁柯偃盖老龙枝。风霜历尽几千载，疑似当年庐墓时。
双忠庙
作者：李恺
朝代：明

翠华西幸朔河空，独赖睢阳有二公。共守孤墉心似铁，誓吞逆虏气如虹。邮亭叶落秋声外，古木鸦啼夕照中。庙貌至今犹俨雅，令人千载仰英风。
治平寺
作者：李恺
朝代：明

金刹嵯峨瞰碧流，狂歌时喜一遨游。诸天有像烟霞古，净土无尘草木幽。香篆煖回山殿雪，磬声寒彻海门秋。逢僧话久归来晚，不觉城南月满楼。
灵山寺
作者：李恺
朝代：明

几因书暇访禅扉，杖屦行行入翠微。金磬声从风外落，宝花香逐雨中飞。钵中龙卧云归早，定里僧閒客到稀。坐久苍黄山日暮，始知静境息尘机。
留别李中书
作者：李恺
朝代：明

几度过逢幸识荆，嘉君彤管侍承明。同根气谊千钧重，忤世功名一纸轻。愧向宜阳聊出牧，辱从文水枉麾旌。归来细检琼瑶赠，翘首西吴倍怆情。
东门行
作者：李悌谦
朝代：明

朝入东门城，试作东门行。东门小吏打道开，马前高喝将军来。将军马上锦绣袍，妙年三十才向高。自信勋劳迈颇牧，常将意气淩萧曹。紫骝一疋天子赐，新鞲金鞍摇玉辔。腰下长悬两石弓，腹中岂贮三千字。清时校猎城南隅，旌旗蔽野人塞途。一时苍黄爪牙奋，百里飞走影响无。归来升堂设绮席，列坐击鼓吹笙竽。金凤钗横翠翘起，娇娥双双颜色都。藏阄呼取银错落，按节舞蹈红氍毹。蜡炬高烧白于昼，乐事已遍清夜徂。君不见穷巷书生读书苦，一生身被儒冠误。不思学剑求出身，闭门犹拟长杨赋。
八月廿夕起东轩步月
作者：李悌谦
朝代：明
体裁：七言律诗

今夕何夕耿无眠，揽衣起听更漏传。中秋能隔几夜远，明月已减三分圆。云开数雁影帖地，露冷独鹤声彻天。心情未觉坐来倦，烧灯更读离骚篇。
夏日雨中
作者：李悌谦
朝代：明
体裁：七言律诗

风雨萧萧水满村，迥无人迹过柴门。重来海燕经年客，渐长庭篁几世孙。已分生涯甘淡泊，却怜交友绝寒暄。白鸥日日江头见，心事相忘不复论。
拟古二首
作者：李悌谦
朝代：明

驱车送君行，送君长亭道。落日照道周，君行何草草。结交既已晚，相去一何早。世路多险巇，君身讵能保。别时春草深，于今已枯槁。思君衣带缓，忆君容易老。愿为双鸿鹄，翻飞入穹昊。盈盈楼上女，皎皎扬青眉。向天掩泪啼，恨深人莫知。我本良家子，误适商人儿。商人但趋利，不识生别离。前年贩茶去，海角复天涯。今年未有书，归期复何时。
拟古二首·其一
作者：李悌谦
朝代：明

驱车送君行，送君长亭道。落日照道周，君行何草草。结交既已晚，相去一何早。世路多险巇，君身讵能保。别时春草深，于今已枯槁。思君衣带缓，忆君容易老。愿为双鸿鹄，翻飞入穹昊。
拟古二首·其二
作者：李悌谦
朝代：明

盈盈楼上女，皎皎扬青眉。向天掩泪啼，恨深人莫知。我本良家子，误适商人儿。商人但趋利，不识生别离。前年贩茶去，海角复天涯。今年未有书，归期复何时。
春社
作者：李悌谦
朝代：明
体裁：五言律诗

今日报春社，风光处处同。社公三日雨，花信几番风。野老还祈谷，村醪可治聋。醉归茆屋卧，花月淡朦胧。
购牡丹
作者：李悦心
朝代：明
体裁：七言绝句

生憎南亩课桑麻，深坐花亭细较花。闻道牡丹新种出，万钱索买小红芽。
窦滔妻诗一章（凡七首）
作者：李懋
朝代：明

深闺有思妇，惨凄亦何为。容华不自惜，独理流黄机。昔者成匹帛，多裁游子衣。衣新忽变故，恩爱从此衰。以兹殷勤意，翻作长恨辞。兰？被幽畹，桃李媚春阳。新婚结绸缪，鞶衿散芬芳。弃置父母欢，婉婉君子旁。白日丽鲜服，朗月澄清光。矢心以自固，愿为鸳与鸯。高居拥旌旆，辉映汉江曲。富贵一朝异，窈窕辞别屋。含笑落日迟，浩歌湘水绿。山川不可逾，安得遥相逐。佳丽诚足珍，凉薄难见录。滔滔江汉流，到海不复返。千里得所归，中复厌婉婉。在昔枉绥授，驾言不辞远。谁知三周御，却道羊肠坂。芬芳空自持，白日忽已晚。昧旦不能寐，揽衣起徬徨。织缣与织素，谁复知短长。咫尺组幽思，回还遂成章。缄之戒童御，欲以寄远方。宛转达苦志，敢期昔所伉。
窦滔妻诗一章（凡七首）·其一
作者：李懋
朝代：明

深闺有思妇，惨凄亦何为。容华不自惜，独理流黄机。昔者成匹帛，多裁游子衣。衣新忽变故，恩爱从此衰。以兹殷勤意，翻作长恨辞。
窦滔妻诗一章（凡七首）·其三
作者：李懋
朝代：明

西墅起高台，迢递凭云岑。中有娇艳女，当窗弄清音。音声荡以肆，居然变古心。鱼目夺明月，谗口销黄金。不见冀中馌，恻怆扅扅吟。
窦滔妻诗一章（凡七首）·其三
作者：李懋
朝代：明

西墅起高台，迢递凭云岑。中有娇艳女，当窗弄清音。音声荡以肆，居然变古心。鱼目夺明月，谗口销黄金。不见冀中馌，恻怆扅扅吟。别久意恒亲，览辞念愈结。巾车适千里，倏忽已超越。鸣琴谐古调，恩爱感离阔。夙心谅所负，惭叹对明月。眷言固终始，皓首以相悦。
窦滔妻诗一章（凡七首）·其二
作者：李懋
朝代：明

兰？被幽畹，桃李媚春阳。新婚结绸缪，鞶衿散芬芳。弃置父母欢，婉婉君子旁。白日丽鲜服，朗月澄清光。矢心以自固，愿为鸳与鸯。
窦滔妻诗一章（凡七首）·其五
作者：李懋
朝代：明

滔滔江汉流，到海不复返。千里得所归，中复厌婉婉。在昔枉绥授，驾言不辞远。谁知三周御，却道羊肠坂。芬芳空自持，白日忽已晚。
窦滔妻诗一章（凡七首）·其六
作者：李懋
朝代：明

昧旦不能寐，揽衣起徬徨。织缣与织素，谁复知短长。咫尺组幽思，回还遂成章。缄之戒童御，欲以寄远方。宛转达苦志，敢期昔所伉。
窦滔妻诗一章（凡七首）·其四
作者：李懋
朝代：明

高居拥旌旆，辉映汉江曲。富贵一朝异，窈窕辞别屋。含笑落日迟，浩歌湘水绿。山川不可逾，安得遥相逐。佳丽诚足珍，凉薄难见录。
四望岗
作者：李成宪
朝代：明

溪风十里洒寒衣，把酒寻源上翠微。废院墨留僧去偈，断崖松偃客来扉。孤村牧角吹残霭，野店寒春警夕晖。醉下荒台仙不见，一声孤鹤隔山归。
宝安清明
作者：李成宪
朝代：明

江边荒草自清明，久客思归计不成。丘陇十年无孝子，兵戈万死有孤生。身当病后哀歌短，家自亡来骨肉轻。未论故园豺虎窟，穷途魑魅尚纵横。
幽居
作者：李戣
朝代：明

狂简谁谐俗，幽居颇自便。
看云常独坐，听雨或高眠。
字许邻人问，诗从野老传。
久知山木喻，细读养生篇。
雨后看新水，天空望远山。
入云苍隼健，坐浪白鸥闲。
虑淡时时遣，诗清字字删。
才疏信樗散，非为惜朱颜。
幽居二首·其一
作者：李戣
朝代：明

狂简谁谐俗，幽居颇自便。看云常独坐，听雨或高眠。字许邻人问，诗从野老传。久知山木喻，细读养生篇。
过潘韫辉东园
作者：李戣
朝代：明

为爱东园好，春来事事宜。
药名人不花，识信蝶先知。
晋帖临青李，商歌咏紫芝。
小车乘兴往，何必订幽期。
过潘韫辉东园
作者：李戣
朝代：明

为爱东园好，春来事事宜。药名人不识，花信蝶先知。晋帖临青李，商歌咏紫芝。小车乘兴往，何必订幽期。
题栖云庵
作者：李戣
朝代：明

旧种闲云足自怡，溶溶曳曳共栖迟。阴笼法座花千片，影压秪林玉万枝。纸张晓惊眠觉后，衲衣寒怯定回时。由来此是无情物，只合常年伴阿师。
源师栖云庵
作者：李戬
朝代：明

一片闲云懒作霖，悠悠偏契老禅心。袈裟挂影晴犹湿，笃耨熏炉气自沉。出岫不随飞锡远，护关长是住山深。我来欲借倪床卧，咫尺西岩杳莫寻。
观万公题壁
作者：李戴
朝代：明
体裁：七言绝句

壁立石屏向日明，小亭危坐午风清。弹琴人去知何日，尚有高山流水声。
赠孝子叶相诗
作者：李承勋
朝代：明
体裁：五言律诗

年年旌孝子，不见有贫家。恨我言无补，怜君发易华。乡评诗卷在，苦节岁寒加。莫负重泉下，吾兄与白沙。
咏燕
作者：李承召
朝代：明
体裁：七言律诗

画阁深深帘额低，双飞双语复双栖。绿杨门巷春风晚，青草池塘细雨迷。趁蝶有时穿竹坞，垒巢终日啄芹泥。托身得所谁相侮，养子年年羽翼齐。
香山
作者：李承武
朝代：明
体裁：七言律诗

仰止名山幸际游，嘤鸣谷鸟自相求。千寻剑戟凌空出，万壑藤萝绕涧浮。古树笼烟阴漠漠，断云含雨意悠悠。斜阳晚霁天开画，身在瑶台十二洲。
次韵石翁寄容一之圭峰
作者：李承箕
朝代：明
体裁：五言律诗

清秋望不极，楚客思无边。得句云归岫，开尊月上弦。坐平临海石，饮足在山泉。归面垂厓壁，从头又几年。
次韵罗服周见怀
作者：李承箕
朝代：明
体裁：七言律诗

钱落叉头酒漫支，半醒半醉独吟时。诗科案月何曾负，交分投君不自知。《白苎》舞残杨柳月，青筇拄遍芰荷陂。渔歌又续前溪响，惊起水禽鸣夜池。
用茂卿兄韵呈定山先生
作者：李承箕
朝代：明

纷纷歧路竟何之，我且东行住少时。春好一年留酒国，花残两度见辛夷。梦随庄叟迷蝴蝶，醉过山翁倒接䍦。何日杖藜期度岭，江门无地不宜诗。
用茂卿兄韵呈定山先生
作者：李承箕
朝代：明

纷纷歧路竟何之，我且东行住少时。春好一年留酒国，花残两度见辛荑。梦随庄叟迷蝴蝶，醉过山翁倒接昽。何日杖藜期度岭，江门无地不宜诗。
下山
作者：李承芳
朝代：明

一段风情画得来，悠悠道是虎溪回。仙人来往仍无迹，笑看僧堂香篆灰。
与成都外郎石天祐
作者：李承芳
朝代：明

黄公山下茆蹊瞑，杜老江干草阁寒。蜀客诗名原楚产，涪翁谱迹拟都官。游心万里天连水，乘兴孤舟雪涨澜。归去上言两知己，济衰应寄九华丹。
久不得酒
作者：李承芳
朝代：明

夜吟北斗挂檐阴，朝步东篱菊色深。叹息黄公山下水，渔人不唱汨罗音。
仙师山祖庄栽田次韵大崖
作者：李承芳
朝代：明

山墅为防栫棘篱，石田攻苦勾茆茨。宗公敦实贻谋旧，孙子滋华食报迟。髦士固从农子出，白民因感圣王知。挥毫亦著扶犁手，击壤狂歌乐不支。代食独怜禾是宝，祈年众幸稼如茨。戴星往驾鸡声早，吟月归鞭马意迟。啄拨毕逋资腹饱，唤林布谷属心知。宁为若辈赢馀计，聊展先公拜扫支。
仙师山祖庄栽田次韵大崖·其一
作者：李承芳
朝代：明

山墅为防栫棘篱，石田攻苦勾茆茨。宗公敦实贻谋旧，孙子滋华食报迟。髦士固从农子出，白民因感圣王知。挥毫亦著扶犁手，击壤狂歌乐不支。
仙师山祖庄栽田次韵大崖·其二
作者：李承芳
朝代：明

代食独怜禾是宝，祈年众幸稼如茨。戴星往驾鸡声早，吟月归鞭马意迟。啄拨毕逋资腹饱，唤林布谷属心知。宁为若辈赢馀计，聊展先公拜扫支。
依韵和答雷敏秀才
作者：李承芳
朝代：明

色色烟花染透身，诗家今喜得新邻。无机理即堪忘我，不朽名应却累人。茶臼敲风松叶响，酒杯邀月竹根陈。杜陵吟苦方成圣，百遍推敲莫厌频。
再次陈石翁韵
作者：李承芳
朝代：明

水调歌联孺子歌，红蘅碧杜衬烟萝。惟应方寸尘须洗，敢负沧浪水独多。僧偈或参温阒寂，道书閒读慰蹉跎。沙鸥亦是云烟翼，荡荡青天浸绿波。
到洪山
作者：李承芳
朝代：明

山待情人人故来，柴桑心迹却相猜。殷勤嘱付新番雨，为补经行半损苔。
县主及诸公因事赴臬还寄意
作者：李承芳
朝代：明

江上歌吟一棹轻，却疑身界狎蓬瀛。瑶琴也度梅花调，黄鹤来听月下声。
和雷敏秀才
作者：李承芳
朝代：明

梦魂化蝶寄流楂，飞绕江蘋漠漠花。长笛一声惊忽醒，蛟龙窟畔有人家。
子卿买田池次韵大崖
作者：李承芳
朝代：明

山下平田田上池，不妨沮溺是吾师。缟衣淡月婆娑影，笑领山妻归去时。
宪副沈公赐答前韵再重申和
作者：李承芳
朝代：明

山中习静未忘言，响接渔樵野曲喧。鹤迹引来寻药径，龙髯香抱种瓜园。树阴娱客频蹲石，山色随僧半堕原。满户晴云团盖宿，填阶黄叶任风掀。
寄天与谢经历
作者：李承芳
朝代：明

玉树晴云倚碧空，谢家高格古今同。閒时诗味梅边雪，清世官资柳下风。苔衬山光侵屐绿，花流溪曲泛觞红。春风不恨江南北，梦渺池塘草色中。
寄湖广宁湖寺僧原亮
作者：李承芳
朝代：明

心自寒灰者，身犹火宅栖。龙眠归钵底，虎负过溪西。旧雨禅林在，新松梵宇齐。长风递仙呗，出世入岩溪。
广东徐佥宪朝文寄扇索诗于上次韵奉答
作者：李承芳
朝代：明

何物仙家为我归，珊瑚支瘦玉容肥。江天当暑梅花落，漫引寒风白鹤飞。
忆大崖
作者：李承芳
朝代：明

摇摇天外剧心旌，鸿雁南飞又北征。五岭三湘春草绿，东风宜有杜鹃声。
怀侍御马君思进
作者：李承芳
朝代：明

蜀道通天上，长安近日边。夫君在何处，魂梦苦相连。诗句人传道，恩私骨拟镌。湖南多旧迹，春草自年年。
悼亡
作者：李承芳
朝代：明

后圃镜如圆，前圃方如席。戴畚忘饥劬，擳发免涂泽。树株工安排，雁鹜行比立。从宦未几时，高柯隐长戟。物在乃人亡，食甘惟种核。薤露何易晞，春风总无色。
抱子卿弟长儿赋得鸣皋鹤志喜
作者：李承芳
朝代：明

流憩仙筇昼景迟，庭阶怡盼箨龙儿。莺声娇弄春蹊暗，蛟影夷延秋水疑。桂出一枝山更媚，蒲成九节石应奇。而翁易授精微旨，汝伯诗为远大期。
春雪次息阴韵
作者：李承芳
朝代：明

盈盈端叶倚云开，挟得高寒入地来。冰咽桃花浮断涧，风弹柳絮被妆台。潇湘雁去恩尤薄，巴蜀波生信不回。郢上更谁歌此曲，典君为客独高哉。
望会卿值风
作者：李承芳
朝代：明

门前咫尺路行难，骇浪乘风欲荡山。宛转肠回如九坂，拟随飞鸟过前湾。
李息阴遗衣以窄复还之诗以见意
作者：李承芳
朝代：明

山云段段映襟裾，城市凡情得扫除。回首太颠沧海上，一篇还累退之书。
林见素致仕寄诗就用奉别
作者：李承芳
朝代：明

黄公山意足逶迤，寄傲婆娑树数枝。最是寒风落岩桂，黄金多助瓮头资。
次大崖韵寄呈严丈人
作者：李承芳
朝代：明

梦里鸦声扑晓阳，枕边流水夜浪浪。丝竿一点严滩月，家学渔樵不断香。
次韵寄呈孔公老守
作者：李承芳
朝代：明

曲曲芦湾钓艇轻，红尘浑是隔沧瀛。捲芦自制清笳曲，吹入云天落雁声。
次韵答人
作者：李承芳
朝代：明

家住青山鄂渚东，江楂曾宿虎溪中。峰标莲色孤僧致，诗度松声五老风。羁旅吟期游汗漫，渔樵懒得话英雄。凫鹥既醉波光醁，白石沙边卧老翁。
石翁寄诗奉和见情
作者：李承芳
朝代：明

仙界诗篇我得歌，苓脂丹鼎斸松萝。典刑奇服离尘甚，魂梦长风度海多。寺属免归聊复尔，樵夫庭拜尚蹉跎。一槎恸哭教焚却，曾涉前年浦口波。
莆田柯容甫遗诗次韵奉答
作者：李承芳
朝代：明

求閒天肯为公赊，尘外翛然别有家。卧月静凭仙篆石，吟风缓曳短辕车。菊餐篱落和清露，荔熟园林咀绛霞。流水慰君应不浅，钓矶旋觉石棱加。
送成都谢掾
作者：李承芳
朝代：明

楚国芙蓉折露妍，赠诗色借蜀江笺。文章日事乘槎使，书画虹光上峡船。客路山青知己合，公庭水淡足人眠。相逢多是云霄贵，犹礼岩泉石榻禅。
送李攻仪真省父用青莲公江上吟韵
作者：李承芳
朝代：明

百分一棹空琼舟，唱将雏曲江水头。蛾眉月光扫半淡，鹢羽风势疾还留。子等待成千里骥，叔兮拚作一沙鸥。骨透烟霞疑出世，门传组绶积崇邱。放笔兴酣摇五岳，佩纫容臭耀中州。膝前为答尊翁道，山泉莫合江波流。
送陈先生弟艮山还莆田
作者：李承芳
朝代：明

雁行高翮排黄鹤，鱼岳崇邱借卧龙。仙踏秋槐催卷近，神资春草泽诗浓。天推行色青相远，云结离情翠且重。九万里程惟一日，五千卷牍足三冬。
都堂沈公寄诗白沙示世卿世卿偕余奉和
作者：李承芳
朝代：明

达人不例苦吟人，浑浑唐风转逼真。薜荔山村询野逸，芙蓉秋水绘诗神。仙台玉笛梅花月，民舍罗纨树色春。我赴东吴吟社约，拟从东老结东邻。
閒书用石室韵
作者：李承芳
朝代：明

懒似三眠柳，娇痴吝转腰。偶移蹊径步，聊赴野云招。卉服染山翠，茶烟抹水消。个中多药石，休觅鹿门遥。
题扇画
作者：李承芳
朝代：明

岩石云封道士家，满蹊青桂落寒花。山童依帚那能扫，也爱残香醉露华。
黄公山房约会卿不赴
作者：李承芳
朝代：明

放艇黄公山钓台，香风十里芰荷开。看云昼倦独眠觉，点点残鸦晚树回。
怀仙志
作者：李振声
朝代：明

生涯原作梦，名字古而香。不谓巫云片，翻流洛水长。几人矜薄倖，三载戏逢场。摇落芙蓉色，秋江自渺茫。
端溪夜泛闻渔歌
作者：李振声
朝代：明
体裁：古风

飞帆半挂西沉日，古木空山相对出。芦荻洲边白露深，款乃一声秋瑟瑟。欲往听之不可穷，耳边隐隐来天风。轻舟去矣拾海月，回见渔灯几处红。
丁香湾
作者：李攀龙
朝代：明

平潭澹不流，寒影群峰集。斜阳一以照，彩翠忽堪拾。
七夕集元美宅送茂秦
作者：李攀龙
朝代：明

祖席陈瓜果，征衣理薜萝。云边看露掌，花里出星河。仙吏挥金椀，佳人罢锦梭。新知天上少，秀句邺中多。疏拙时名弃，欢娱铁骑过。秋风吹鬓发，落日渡滹沱。匕首荆卿赠，刀头桂客歌。明年见牛女，能不忆羊何。
七夕集元美宅送茂秦
作者：李攀龙
朝代：明
体裁：五言排律

祖席陈瓜果，征衣理薜萝。云边看露掌，花里出星河。仙吏挥金碗，佳人罢锦梭。新知天上少，秀句邺中多。疏拙时名弃，欢娱铁骑过。秋风吹鬓发，落日渡滹沱。匕首荆卿赠，刀头桂客歌。明年见牛女，能不忆羊何。
三洲歌
作者：李攀龙
朝代：明

何处估客豪，杨州估客豪。象牙持作樯，鍮石持作篙。闻欢扬州去，大艑居上头。一载五百万，两载千万馀。何来板桥湾，持底唤沽酒。两丛蒱锻镮，问侬取不取。
三洲歌·其一
作者：李攀龙
朝代：明

何处估客豪，杨州估客豪。象牙持作樯，鍮石持作篙。
三洲歌·其三
作者：李攀龙
朝代：明

何来板桥湾，持底唤沽酒。两丛蒱锻镮，问侬取不取。
三洲歌·其二
作者：李攀龙
朝代：明

闻欢扬州去，大艑居上头。一载五百万，两载千万馀。
上朱大司空
作者：李攀龙
朝代：明

河堤使者大司空，兼领中丞节制同。转饷千年军国壮，朝宗万里帝图雄。春流无恙桃花水，秋色依然瓠子宫。太史但裁《沟洫志》，丈人何减汉臣风。
上朱大司空
作者：李攀龙
朝代：明

重华冀北再开天，益佐山林涉大川。四岳受成方贡日，三边仰给县官年。黄金不及堤形壮，白马长随练影悬。转自流言能悟主，老臣知遇两朝偏。河堤使者大司空，无领中丞节制同。转饷千年军国壮，朝宗万里帝图雄。春流无恙桃花水，秋色依然瓠子宫。太史但裁《沟洫志》，丈人何减汉臣风。
上朱大司空·其一
作者：李攀龙
朝代：明

重华冀北再开天，益佐山林涉大川。四岳受成方贡日，三边仰给县官年。黄金不及堤形壮，白马长随练影悬。转自流言能悟主，老臣知遇两朝偏。
上朱大司空·其二
作者：李攀龙
朝代：明

河堤使者大司空，无领中丞节制同。转饷千年军国壮，朝宗万里帝图雄。春流无恙桃花水，秋色依然瓠子宫。太史但裁《沟洫志》，丈人何减汉臣风。
上郡
作者：李攀龙
朝代：明

高城窈窕四山开，西北浮云睥睨回。鼓角疑从天外落，轺车真自日边来。防胡尚借秦人策，射石犹传汉吏才。闻道朝廷思猛士，羽书飞过赫连台。叱驭何来绝塞游，独看山色向新秋。人家渐出层厓树，客路高盘断壑流。朔气忽随风雨至，孤城长傍夕阳愁。五原子弟轻烽火，马上谈经半白头。
上郡·其一
作者：李攀龙
朝代：明

高城窈窕四山开，西北浮云睥睨回。鼓角疑从天外落，轺车真自日边来。防胡尚借秦人策，射石犹传汉吏才。闻道朝廷思猛士，羽书飞过赫连台。
上郡·其二
作者：李攀龙
朝代：明

叱驭何来绝塞游，独看山色向新秋。人家渐出层厓树，客路高盘断壑流。朔气忽随风雨至，孤城长傍夕阳愁。五原子弟轻烽火，马上谈经半白头。
与三君登楼
作者：李攀龙
朝代：明

谁怜王粲懒登楼，病起漳南对客秋。自喜赋成多丽句，因知座上有曹刘。
与元美登郡楼二首 其一 得秋字
作者：李攀龙
朝代：明

开轩万里坐高秋，把酒漳河正北流。自爱青山供使者，谁堪华发滞邢州。浮云不尽萧条色，落日遥临睥睨愁。上国风尘还倚剑，中原我辈更登楼。
与元美登郡楼二首 其二 得云字
作者：李攀龙
朝代：明

摇落高楼此对君，天涯不复有离群。衔杯大麓来秋色，倚槛邢台过白云。树杪人家漳水出，城头风雨太行分。极知今日同王粲，赋就还应邺下闻。
与元美登郡楼二首·得秋字
作者：李攀龙
朝代：明

开轩万里坐高秋，把酒漳河正北流。自爱青山供使者，谁堪华发滞邢州。浮云不尽萧条色，落日遥临睥睨愁。上国风尘还倚剑，中原我辈更登楼。摇落高楼此对君，天涯不复有离群。衔杯大麓来秋色，倚槛邢台过白云。树杪人家漳水出，城头风雨太行分。极知今日同王粲，赋就还应邺下闻。
与元美集李郎中赋示谢生
作者：李攀龙
朝代：明

仙郎歌动白云秋，酒满金樽月满楼。借问西园飞盖客，座中谁不似应刘。
与刘宪使过子与大佛寺
作者：李攀龙
朝代：明

西湖斜日净风烟，北岭苕荛出半天。磴道乍从空外转，楼台已入镜中悬。塔分西域铜瓶势，石纪秦官锦缆年。白社但须彭泽酒，青山不用华家钱。波摇玉树堪双映，月上珠林好独眠。我辈自狂君莫讶，平生未敢谬周旋。
与卢次楩登大伾山
作者：李攀龙
朝代：明

河朔风尘万里看，空亭天外一凭栏。夕阳忽送孤城色，高雪遥临白马寒。何处浮云吞大泽，于时紫气满长安。我来欲著浮邱赋，此地因君老鹖冠。
与子与游保叔塔同赋
作者：李攀龙
朝代：明

古塔松台对寂寥，高斋斜日傍渔樵。金牛忽见湖中影，铁骑初回海上潮。更倚连城明月动，并携双剑落星摇。若非赋有凌云气，笔厎天花可自飘。
与子与游灵隐寺吴马诸公同赋
作者：李攀龙
朝代：明

片雨挂龙涔，清风啸虎林。海浮西域至，江插洞天深。小岭将遥集，名山岂陆沈。地灵闻水乐，岫隐见云心。金粟寒应结，香炉回自阴。藤萝褰窈窕，台殿倚萧森。石笋高遥笔，莲花净盍簪。何须怀谢客，俱解越中吟。
与茂秦金山寺亭上望西湖
作者：李攀龙
朝代：明

孤亭遥上翠微重，槛外空林何处钟。秋到诸天开薝卜，湖连双阙散芙蓉。云光忽落鼋鼍窟，雨色飞来鸑鷟峰。自信登临能作赋，肯令陶谢不相从。
与转运诸公登华不注绝顶
作者：李攀龙
朝代：明

中天紫气抱香垆，复道金舆落帝都。二水遥分清渚下，一峰深注白云孤。岱宗风雨通来往，海色楼台入有无。不是登高能赋客，谁堪洒酒向平无。
与魏使君宿龙洞山寺同赋
作者：李攀龙
朝代：明

回壑深林绕梵宫，春来吟眺使君同。空潭忽散三峰雨，暗穴常吹半夜风。人拟二龙精自合，诗看五马步逾工。诸天坐失悬镫色，明月先投入掌中。使君春兴满绨袍，綵笔青山对浊醪。望去天回双阙迥，坐来云尽一峰高。蛟龙出入常风雨，鸿鹄拚飞自羽毛。愧我淹留逢楚客，攀援桂树咏离骚。削成东壁五云屏，下有龙宫夜不扃。斗柄故临双瓮转，月明常对一珠亭。春回竹叶杯光白，天逼莲花剑气青。坐久空山仙籁寂，新诗独为故人听。秀色中峰独不群，藤萝二月已纷纷。诸天近海金银气，双峡长春锦绣文。塔影半空悬落照，溪流一曲洒浮云。纵令洞口龙吟发，郢调还须让使君。
与魏使君宿龙洞山寺同赋·其一
作者：李攀龙
朝代：明

回壑深林绕梵宫，春来吟眺使君同。空潭忽散三峰雨，暗穴常吹半夜风。人拟二龙精自合，诗看五马步逾工。诸天坐失悬镫色，明月先投入掌中。
与魏使君宿龙洞山寺同赋·其三
作者：李攀龙
朝代：明

削成东壁五云屏，下有龙宫夜不扃。斗柄故临双瓮转，月明常对一珠亭。春回竹叶杯光白，天逼莲花剑气青。坐久空山仙籁寂，新诗独为故人听。
与魏使君宿龙洞山寺同赋·其二
作者：李攀龙
朝代：明

使君春兴满绨袍，綵笔青山对浊醪。望去天回双阙迥，坐来云尽一峰高。蛟龙出入常风雨，鸿鹄拚飞自羽毛。愧我淹留逢楚客，攀援桂树咏离骚。
与魏使君宿龙洞山寺同赋·其四
作者：李攀龙
朝代：明

秀色中峰独不群，藤萝二月已纷纷。诸天近海金银气，双峡长春锦绣文。塔影半空悬落照，溪流一曲洒浮云。纵令洞口龙吟发，郢调还须让使君。
东光
作者：李攀龙
朝代：明

胡儿平，倭奴何不平。倭奴利水战，海堑船为城。诸军彀骑士，驰射难纵横。
东村同殿卿送子坤赴选
作者：李攀龙
朝代：明

青云明日羡翻飞，应念陶家独掩扉。君最往还知五柳，何曾送客解依依。短褐怜君又远游，如今白璧好谁酬。座中楚客曾三献，才说连城泪已流。老去看花上苑春，怜君不厌草堂贫。预知猿鹤愁无主，更属南怜卧病人。
东村同殿卿送子坤赴选·其一
作者：李攀龙
朝代：明

青云明日羡翻飞，应念陶家独掩扉。君最往还知五柳，何曾送客解依依。
东村同殿卿送子坤赴选·其三
作者：李攀龙
朝代：明

老去看花上苑春，怜君不厌草堂贫。预知猿鹤愁无主，更属南怜卧病人。
东村同殿卿送子坤赴选·其二
作者：李攀龙
朝代：明

短褐怜君又远游，如今白璧好谁酬。座中楚客曾三献，才说连城泪已流。
东陂同许殿卿陆南道函灌甫兄弟赋
作者：李攀龙
朝代：明

散发东陂月满庭，王孙春草雁池青。平台吹合风先起，竹苑樽开酒旋醒。自愧长卿工作赋，谁怜子政老传经。明朝莫报高阳会，不定江湖是客星。
东飞伯劳歌
作者：李攀龙
朝代：明

东飞伯劳西飞鹊，黄金仓琅葳蕤钥。谁家女儿倚高楼，含娇吐怨弹箜篌。明珠翠羽红粉妆，单衫婀娜春风香。女儿年几十五馀，开颜发艳玉不如。箜篌宛转作新声，可怜一曲倾人城。
为刘伯东题王母图寿太夫人
作者：李攀龙
朝代：明

翩翩五凤五云开，客自金门侍从才。六月海东桃又熟，亲随阿母汉宫来。
为南海钟侍御题金台遥祝卷
作者：李攀龙
朝代：明

游子承恩出禁闱，高堂华发照春晖。潘舆自不随骢马，莱綵何妨舞绣衣。江鲤一从天上寄，台乌长绕日南飞。即今婺女遥相望，柱史星光近太微。冰霜不厌北堂清，冠指神羊海上城。恋阙未须将母疏，倚门元自望君情。家传五字推承学，朝拥三台起令名。骢马更便千里骏，还乡实切断机声。
为南海钟侍御题金台遥祝卷·其一
作者：李攀龙
朝代：明

游子承恩出禁闱，高堂华发照春晖。潘舆自不随骢马，莱綵何妨舞绣衣。江鲤一从天上寄，台乌长绕日南飞。即今婺女遥相望，柱史星光近太微。
为南海钟侍御题金台遥祝卷·其二
作者：李攀龙
朝代：明

冰霜不厌北堂清，冠指神羊海上城。恋阙未须将母疏，倚门元自望君情。家传五字推承学，朝拥三台起令名。骢马更便千里骏，还乡实切断机声。
为周明府太霞洞天卷题
作者：李攀龙
朝代：明

太霞高馆洞天遥，东接兰津十二桥。岩壑尽衔沧海气，楼台常对赤城标。云烟五色春相丽，金碧诸山夜自朝。仙令怪来工制锦，真阳人喜得王乔。
为周真阳诣徐使君得报使有感作此赠
作者：李攀龙
朝代：明

使君清怨满江皋，汝海秋深尺素劳。当日往还门下吏，那知犹有范功曹。使君南国有诗名，属吏风流思亦清。今日新林还罢郡，几人犹似在宣城。
为周真阳诣徐使君得报使有感作此赠·其一
作者：李攀龙
朝代：明

使君清怨满江皋，汝海秋深尺素劳。当日往还门下吏，那知犹有范功曹。
为周真阳诣徐使君得报使有感作此赠·其二
作者：李攀龙
朝代：明

使君南国有诗名，属吏风流思亦清。今日新林还罢郡，几人犹似在宣城。
为周真阳题芭蕉仕女图戏呈吴明卿使君
作者：李攀龙
朝代：明

春尽芭蕉未著花，玉兰双倚丽人斜。何如南郡从游日，一面红妆出绛纱。
为殿卿悼亡
作者：李攀龙
朝代：明

歌梁尘未断，舞袖影方閒。落月窥珠镜，青春暗玉颜。为云归峡里，窃药去人间。安得招䰟术，姗姗步幄还。
为殿卿悼亡
作者：李攀龙
朝代：明
体裁：五言律诗

歌梁尘未断，舞袖影方閒。落月窥珠镜，青春暗玉颜。为云归峡里，窃药去人间。安得招魂术，姗姗步幄还。
为许右史悼伎
作者：李攀龙
朝代：明

翩翩春色梦中微，泪尽红颜湿舞衣。似爱主人能作赋，化为流雪兔园飞。梁园脩竹孝王栽，散入秋风绕吹台。此夜断肠听不得，月明池上雁还来。
为许右史悼伎·其一
作者：李攀龙
朝代：明

翩翩春色梦中微，泪尽红颜湿舞衣。似爱主人能作赋，化为流雪兔园飞。
为许右史悼伎·其二
作者：李攀龙
朝代：明

梁园脩竹孝王栽，散入秋风绕吹台。此夜断肠听不得，月明池上雁还来。
为魏使君送黄生归楚
作者：李攀龙
朝代：明

太守高斋客，时名岂易同。六朝相上下，五马共西东。非土悲王粲，通家赖孔融。登临存胜迹，坐啸挹清风。四塞黄河险，三峰日观雄。楚才元自老，郢曲本难工。裂素题班箧，裁繻谒汉宫。归堪吞梦泽，卧合起隆中。雨雪绨袍暗，江湖剑气空。武昌鱼正美，弹铗意何穷。
乌夜啼
作者：李攀龙
朝代：明

石城诸少年，歌舞日相新。刘生安东平，是郎得意人。长樯百幅帆，常著千里风。婀娜樯上佳，飞逐不成双。大帆曳云还，长樯柱天起。非是不相留，势已无千里。乌生秦氏家，不从秦氏栖。夜夜将九子，石城城上啼。
乌夜啼·其一
作者：李攀龙
朝代：明

石城诸少年，歌舞日相新。刘生安东平，是郎得意人。
乌夜啼·其三
作者：李攀龙
朝代：明

大帆曳云还，长樯柱天起。非是不相留，势已无千里。
乌夜啼·其二
作者：李攀龙
朝代：明

长樯百幅帆，常著千里风。婀娜樯上佳，飞逐不成双。
乌夜啼·其四
作者：李攀龙
朝代：明

乌生秦氏家，不从秦氏栖。夜夜将九子，石城城上啼。
乌栖曲
作者：李攀龙
朝代：明

芙蓉如绣柳如织，浣纱渡头日将匿。高髻双珠玳瑁簪，采莲一曲倾江南。珠履错落华灯光，长袖宛宛属羽觞。含笑一转心相知，谁能不前复自持。黄金匼匝葳蕤钥，北斗阑干城上落。美人空床夜不眠，双双玉箸下灯前。江南女儿蹋蹀歌，阳春窈窕出绮罗。黄金辔头紫骝马，长安少年事游冶。
乌栖曲·其一
作者：李攀龙
朝代：明

芙蓉如绣柳如织，浣纱渡头日将匿。高髻双珠玳瑁簪，采莲一曲倾江南。
乌栖曲·其三
作者：李攀龙
朝代：明

黄金匼匝葳蕤钥，北斗阑干城上落。美人空床夜不眠，双双玉箸下灯前。
乌栖曲·其二
作者：李攀龙
朝代：明

珠履错落华灯光，长袖宛宛属羽觞。含笑一转心相知，谁能不前复自持。
乌栖曲·其四
作者：李攀龙
朝代：明

江南女儿蹋蹀歌，阳春窈窕出绮罗。黄金辔头紫骝马，长安少年事游冶。
乌生
作者：李攀龙
朝代：明

黄口四五雀，罗坐秦氏桂树间。啄啄树上蠹，母子相哺自言安。唶我。三河不知为谁家，有轻薄少年。臂坐一鹞子，鹞子小小如人拳。出入雀东西，一纵即中两黄口。毛羽摧颓，魂魄飞上沧浪天。鹞子下来还少年。阿母生黄口时，乃在高堂欂栌间。唶我人民安知雀乳处，窈窕紫深宫中，安从通。白兔乃在平原大泽中，罗者尚复得脯腊之。唶我猛虎斑斑南山间，射工尚复得枕藉之。明珠乃在合浦深渊中，后宫尚得剖以缀其襦。唶我人民生各有寿命，何须尚复计会贤愚。
乐府
作者：李攀龙
朝代：明

群胡款朝那，请与汉家和。紫貂黄羊白橐驼，单于阏氏乘六骡。
九日
作者：李攀龙
朝代：明

九日陶家菊自黄，更闻飞雁捣衣裳。谁人对酒能无赋，何处登高不望乡。二水寒光摇落照，孤城秋色动清霜。那知极目中原苦，数子江湖未尽狂。
九日
作者：李攀龙
朝代：明

黄花白发病中新，壁上常悬漉酒巾。九日空斋似寒食，更无风雨亦愁人。
九日登楼
作者：李攀龙
朝代：明

白雁黄花处处秋，鲍山风雨独登楼。忽惊返照湖中出，转见孤城水上浮。多病恰堪成卧隐，浊醪真足抵穷愁。先生懒作东篱会，可但交情老自休。
九日示殿卿
作者：李攀龙
朝代：明

林头浊酒浸黄花，门外萧萧五柳斜。此日登楼人尽醉，谁知秋色在陶家。
九日集殿卿池亭分赋
作者：李攀龙
朝代：明

卜幽命词客，冠盖至如麇。白云澹萧晨，黄花媚新酝。洒翰湖山清，开樽鱼鸟近。零露偃池荷，凄风携篱槿。径回片桥出，林瞑寒城隐。临流濯长缨，飘然袪尘坌。寒空鹊岭秀，霁野湖水阔。墟落散城隅，池亭入幽豁。云阴出水鲜，石色含霜活。白鸟下烟际，归鸿起天末。返照款长林，群流乱相聒。紫蟹壮可持，浊醪美堪掇。秋高吹台兴，老剧文园渴。佳节有独醒，吾生岂云达。
九日集殿卿池亭分赋·其一
作者：李攀龙
朝代：明

卜幽命词客，冠盖至如麇。白云澹萧晨，黄花媚新酝。洒翰湖山清，开樽鱼鸟近。零露偃池荷，凄风携篱槿。径回片桥出，林瞑寒城隐。临流濯长缨，飘然袪尘坌。
九日集殿卿池亭分赋·其二
作者：李攀龙
朝代：明

寒空鹊岭秀，霁野湖水阔。墟落散城隅，池亭入幽豁。云阴出水鲜，石色含霜活。白鸟下烟际，归鸿起天末。返照款长林，群流乱相聒。紫蟹壮可持，浊醪美堪掇。秋高吹台兴，老剧文园渴。佳节有独醒，吾生岂云达。
九月八日东村送元美
作者：李攀龙
朝代：明

浊酒枯鱼自不贫，黄花况复席边新。明朝纵及龙山会，那得长逢落帽人。
九月同殿卿登南山
作者：李攀龙
朝代：明

满天鸿雁雨纷纷，浊酒黄花把向君。莫道龙山高会后，风流今少孟参军。茱萸美酒玉壶殷，此日逢君一醉还。愁见孤城秋色里，不知风雨遍空山。处处登高白发新，年年陶令罢官贫。萧条岂少东篱菊，不见当时劝酒人。黄花萧瑟雨中寒，摇落东林木叶丹。不是故人能载酒，祗今秋色好谁看。
九月同殿卿登南山·其一
作者：李攀龙
朝代：明

满天鸿雁雨纷纷，浊酒黄花把向君。莫道龙山高会后，风流今少孟参军。
九月同殿卿登南山·其三
作者：李攀龙
朝代：明

处处登高白发新，年年陶令罢官贫。萧条岂少东篱菊，不见当时劝酒人。
九月同殿卿登南山·其二
作者：李攀龙
朝代：明

茱萸美酒玉壶殷，此日逢君一醉还。愁见孤城秋色里，不知风雨遍空山。
九月同殿卿登南山·其四
作者：李攀龙
朝代：明

黄花萧瑟雨中寒，摇落东林木叶丹。不是故人能载酒，祗今秋色好谁看。
九里松图为马侍御作
作者：李攀龙
朝代：明

三天嘉树俨成行，下接枌榆即故乡。远势不随双涧尽，层阴并落二峰长。叶栖金掌仙人露，干挺乌台御史霜。孔雀东飞烦再顾，欲从威凤托清光。武林佳气日萧萧，夹道长松入望遥。黛色总疑天目雨，寒声不辨浙江潮。含凄风自枯鳞起，倒影云随偃盖飘。非值有心同竹箭，悬萝争敢附高标。
九里松图为马侍御作·其一
作者：李攀龙
朝代：明

三天嘉树俨成行，下接枌榆即故乡。远势不随双涧尽，层阴并落二峰长。叶栖金掌仙人露，干挺乌台御史霜。孔雀东飞烦再顾，欲从威凤托清光。
九里松图为马侍御作·其二
作者：李攀龙
朝代：明

武林佳气日萧萧，夹道长松入望遥。黛色总疑天目雨，寒声不辨浙江潮。含凄风自枯鳞起，倒影云随偃盖飘。非值有心同竹箭，悬萝争敢附高标。
二子诗 其一 卢次楩
作者：李攀龙
朝代：明

卢楠起河朔，本自千金子。荡涤诸生间，销骨于积毁。世无临邛令，焉得心尚尔。深文类缪恭，罪罟中狙喜。乃系黎阳狱，十年攻一技。既出浮丘赋，始知有株累。三叹不同时，帝曰付诸理。寥寥相如后，谁能识察此。
二子诗 其二 谢茂秦
作者：李攀龙
朝代：明

谢榛吾党彦，轗轲京华陌。黄金自不留，朱颜亦已掷。韦布岂尽愚，咄嗟名士籍。握手金闺人，中情多所适。目若营俦匹，踯躅难自释。倒屣公卿前，将须坐其席。冠盖罗长衢，染翰日相索。遂令清庙音，乃在褐衣客。一出游燕篇，流俗忽复易。还顾望鹿门，矫矫青云翮。
二子诗·卢次楩
作者：李攀龙
朝代：明

卢楠起河朔，本自千金子。荡涤诸生间，销骨于积毁。世无临邛令，焉得心尚尔。深文类缪恭，罪罟中狙喜。乃系黎阳狱，十年攻一技。既出浮丘赋，始知有株累。三叹不同时，帝曰付诸理。寥寥相如后，谁能识察此。谢榛吾党彦，轗轲京华陌。黄金自不留，朱颜亦已掷。韦布岂尽愚，咄嗟名士籍。握手金闺人，中情多所适。目若营俦匹，踯躅难自释。倒屣公卿前，将须坐其席。冠盖罗长衢，染翰日相索。遂令清庙音，乃在褐衣客。一出游燕篇，流俗忽复易。还顾望鹿门，矫矫青云翮。
二山人孤山吟社得菲字
作者：李攀龙
朝代：明

西陵树色滉斜晖，一片仙舟拂练飞。三竺渐从天上落，二峰高入雨中微。人今湖海开诗社，客自云霄奉禁闱。綵笔如花谁不羡，敢将春兴斗芳菲。
二月十五日诞子
作者：李攀龙
朝代：明

三十卢家妾，明珠报使君。国香元有种，天马自超群。月应悬弧满，春迎剪绂分。负薪还尔事，岂敢望青云。
于白雪楼送龚生入贡
作者：李攀龙
朝代：明

楼上春阴动晓寒，蓟门千里入凭阑。别来白雪还谁和，老去青春好自看。天子今逢新禹贡，诸生不改旧周官。临轩若问羊裘客，莫道江湖有钓竿。
于郡城送明卿之江西
作者：李攀龙
朝代：明

江上青山满谪居，还家莫恋武昌鱼。君王日下求贤诏，忆尔还开谏猎书。青枫飒飒雨凄凄，秋色遥看入楚迷。谁向孤舟怜逐客，白云相送大江西。长安二月绾垂杨，为尔踟蹰五骕骦。今日故人投辖地，况逢山色满邢襄。高斋秋色满西山，梅福当年此抱关。君到豫章劳问讯，汉家迁客几人还。
于郡城送明卿之江西·其一
作者：李攀龙
朝代：明

江上青山满谪居，还家莫恋武昌鱼。君王日下求贤诏，忆尔还开谏猎书。
于郡城送明卿之江西·其三
作者：李攀龙
朝代：明

长安二月绾垂杨，为尔踟蹰五骕骦。今日故人投辖地，况逢山色满邢襄。
于郡城送明卿之江西·其二
作者：李攀龙
朝代：明
体裁：七言绝句

青枫飒飒雨凄凄，秋色遥看入楚迷。谁向孤舟怜逐客，白云相送大江西。
于郡城送明卿之江西·其四
作者：李攀龙
朝代：明

高斋秋色满西山，梅福当年此抱关。君到豫章劳问讯，汉家迁客几人还。
于郡楼送茂秦之京
作者：李攀龙
朝代：明

把酒高楼眺暮春，孤城落照浊漳滨。自怜白发常为客，谁道青山不负人。西署诗名干气象，中原宦迹任风尘。元龙未下当时傲，湖海看君意转亲。
于黎阳送次楩之金陵谒故陆令
作者：李攀龙
朝代：明

萧条杯酒对销魂，河朔诸生尔独存。书上梁王还寝狱，赋成扬子不过门。大江雨雪千帆出，建业风流六代论。雄剑自怜为客意，左骖宁负主人恩。
五凤曲
作者：李攀龙
朝代：明

梧桐生高冈，凤凰鸣中央。三百六十鸟，翁杂朝四方。其东鸣青鹖，其西鸣鹔鹴。鸑鷟鸣其阴，鹑雀鸣其旁。
五子诗 其一 王元美
作者：李攀龙
朝代：明

元美何翩翩，夙昔秉灵异。京洛多冠盖，操觚各自媚。所遇无此物，识曲听其伪。大雅久沈邈，时淆作者至。俛仰知音稀，含兹未伸意。但坐奋逸响，侧身向天地。虚名喜误人，依依千载事。浮云相揽持，白日一高视。四顾命俦匹，中怀谁可致。凌厉子长气，文章此未坠。
五子诗 其三 宗子相
作者：李攀龙
朝代：明

婉婉维扬士，早岁绝人识。结撰有至思，先民乃遗则。时俗徒嗷嗷，此物知者得。郁郁独往心，百折江河力。披睹他自媚，我意安所测。念兹携手驩，荣名与令德。浩荡阴阳移，吾道相终极。语及千载事，愀愀动颜色。中怀谁可喻，文章亦经国。一为麟凤言，三叹加餐食。
五子诗 其二 吴明卿
作者：李攀龙
朝代：明

吴生荡涤士，明德复何早。高举凌风翮，青云漫浩浩。良士冠带会，斗酒弄辞藻。一弹中清商，下里难为好。知音率已稀，隐几存吾道。众言纷盈庭，胶漆各自保。掩耳走淆乱，褰裳度潢潦。骂坐岂尽狂，流俗令人老。陆沈金马门，怀袖谏书草。白日有弃捐，游子悲不造。
五子诗 其五 梁公实
作者：李攀龙
朝代：明

梁生起南海，负气何倜傥。北交中原士，徘徊得吾党。高名岂宿著，一朝奋鸿响。时俗既淆浊，振衣念独往。礼法难为工，局促向天壤。王乔可等期，服食理非枉。引领还罗浮，愿言税尘鞅。俯视大河流，逶迤浮云上。盛衰随物化，世情自卤莽。吾意当告谁，黄金妒偃仰。
五子诗 其四 徐子与
作者：李攀龙
朝代：明

徐生一何俊，本自青云姿。十年住天目，含意多素辞。既闻风雅音，三叹文在兹。眄睐生荣名，徙倚即前绥。念为理清曲，高言倡者谁。踯躅流俗间，携手不相疑。时髦满要路，各谓中心私。世人岂同愿，吾道欲委蛇。黄金买大药，朱颜庶可持。物理率如此，和光难独窥。
五子诗·王元美
作者：李攀龙
朝代：明

元美何翩翩，夙昔秉灵异。京洛多冠盖，操觚各自媚。所遇无此物，识曲听其伪。大雅久沈邈，时淆作者至。俛仰知音稀，含兹未伸意。但坐奋逸响，侧身向天地。虚名喜误人，依依千载事。浮云相揽持，白日一高视。四顾命俦匹，中怀谁可致。凌厉子长气，文章此未坠。吴生荡涤士，明德复何早。高举凌风翮，青云漫浩浩。良士冠带会，斗酒弄辞藻。一弹中清商，下里难为好。知音率已稀，隐几存吾道。众言纷盈庭，胶漆各自保。掩耳走淆乱，褰裳度潢潦。骂坐岂尽狂，流俗令人老。陆沈金马门，怀袖谏书草。白日有弃捐，游子悲不造。婉婉维扬士，早岁绝人识。结撰有至思，先民乃遗则。时俗徒嗷嗷，此物知者得。郁郁独往心，百折江河力。披睹他自媚，我意安所测。念兹携手驩，荣名与令德。浩荡阴阳移，吾道相终极。语及千载事，愀愀动颜色。中怀谁可喻，文章亦经国。一为麟凤言，三叹加餐食。徐生一何俊，本自青云姿。十年住天目，含意多素辞。既闻风雅音，三叹文在兹。眄睐生荣名，徙倚即前绥。念为理清曲，高言倡者谁。踯躅流俗间，携手不相疑。时髦满要路，各谓中心私。世人岂同愿，吾道欲委蛇。黄金买大药，朱颜庶可持。物理率如此，和光难独窥。梁生起南海，负气何倜傥。北交中原士，徘徊得吾党。高名岂宿著，一朝奋鸿响。时俗既淆浊，振衣念独往。礼法难为工，局促向天壤。王乔可等期，服食理非枉。引领还罗浮，愿言税尘鞅。俯视大河流，逶迤浮云上。盛衰随物化，世情自卤莽。吾意当告谁，黄金妒偃仰。
五日与殿卿游北渚
作者：李攀龙
朝代：明

青樽画舫㟙湖滨，风俗遥传楚逐臣。潦倒只今君自见，那能长作独醒人。五月五日榴花杯，故园故人北渚来。君今不饮红颜去，那有长丝系得回。
五日与殿卿游北渚·其一
作者：李攀龙
朝代：明

青樽画舫㟙湖滨，风俗遥传楚逐臣。潦倒只今君自见，那能长作独醒人。
五日与殿卿游北渚·其二
作者：李攀龙
朝代：明

五月五日榴花杯，故园故人北渚来。君今不饮红颜去，那有长丝系得回。
五日同子与子相过公实时公实在告
作者：李攀龙
朝代：明

空堂隐映石榴殷，花里幽期白昼间。染翰风云随上客，开樽雷雨过西山。赋成敢避能惊座，酒罢何妨善闭关。况值怀沙千古怨，那堪骑马独醒还。
五日同子相游天宁寺
作者：李攀龙
朝代：明

四海携名士，弥天得上方。綵丝还令节，白马自开皇。挥拂灵花里，摊经祗树傍。灯轮侵日出，塔影入云藏。净土殊幽事，清斋复妙香。幻知看绂冕，静欲厌词章。薜荔来风雨，杉松接渺茫。人间空竞渡，未解问慈航。
五日和许傅湖亭宴集
作者：李攀龙
朝代：明

城头片雨悬，客醉㟙湖边。酒奈榴花妒，人堪桂树怜。五丝还令节，双鬓抵流年。莫蹋王孙草，淮南赋已传。青樽临北渚，一为故人开。此事成今昔，浮云自往来。花间携枕簟，镜里出楼台。忽就投湘赋，深知贾谊才。
五日和许傅湖亭宴集·其一
作者：李攀龙
朝代：明

城头片雨悬，客醉㟙湖边。酒奈榴花妒，人堪桂树怜。五丝还令节，双鬓抵流年。莫蹋王孙草，淮南赋已传。
五日和许傅湖亭宴集·其二
作者：李攀龙
朝代：明

青樽临北渚，一为故人开。此事成今昔，浮云自往来。花间携枕簟，镜里出楼台。忽就投湘赋，深知贾谊才。
人日与伯承集子与宅得胡字
作者：李攀龙
朝代：明

新知握手凤城隅，莫叹春来滞宦途。万里风烟人日过，十年江海客星孤。汉宫戴胜传王母，蓟北登高愧大夫。曾是旧游行乐处，解貂同醉酒家胡。
人日同元美子与公实集子相宅得寒字
作者：李攀龙
朝代：明

年华开此晏，春色又长安。得日人相劳，披云客共欢。贴屏皆綵胜，佐酒尚辛盘。北雁先花发，西山过雪看。文章投璧尽，心事断金寒。不但萧朱辈，论交自古难。
人日荅汝思
作者：李攀龙
朝代：明

浊酒初开柏叶新，醉来高枕任风尘。十年关塞愁中客，此日江湖病里人。青镜欲催潘鬓改，綵花空剪汉宫春。即今万事抽簪外，唯有浮云傍角巾。
代建安从军公燕诗并引 其一 代文帝
作者：李攀龙
朝代：明

长驱下广陵，观兵东南疆。方舟被大海，万骑纷纵横。旌旗随波靡，组练远茫茫。中流震金鼓，士马何激扬。铠甲生悲风，千里一锵锵。白羽所漂摇，浮云自低昂。抚剑登高城，我军正相望。零雨有遗篇，咏言难可忘。
代建安从军公燕诗并引 其七 代刘公干
作者：李攀龙
朝代：明

我后赫斯怒，整驾东南征。六军如飞集，列植龙陂城。皑皑霜风至，肃萧戈甲鸣。长飙转沙砾，仰视白日冥。流波一何劲，金鼓悲且清。连鸢下青云，毛血洒隰坰。发机入微妙，观者无不惊。壮士以慷慨，各奋先登情。释此荐嘉客，濡翰叙平生。篇章信绮丽，新诗雅以精。小臣在缇幕，起坐怀同声。戎事谅非难，但恐沈痼婴。
代建安从军公燕诗并引 其三 代曹子建
作者：李攀龙
朝代：明

丈夫志万里，慷慨事四方。我后振威灵，六军乃激扬。分旗建东岳，耀武临江湘。鸣镝控流飙，利剑捷秋霜。长驱下淮泗，人马自生光。戈矛何参差，方舟正纵横。何言为国雠，一举披旧疆。解徒旆言入，歌舞旋许昌。离宫大飨士，劳赐以次行。君子念在御，赋诗垂华芳。
代建安从军公燕诗并引 其九 代阮元瑜
作者：李攀龙
朝代：明

高城苦多阴，秋日殊复悲。边声薄暮起，但见浮云飞。霜气劲且繁，河汉寒无晖。三星何踯躅，皎月正徘徊。流飙西北至，征马鸣相依。自知从君乐，谁能常不归。
代建安从军公燕诗并引 其二 代明帝
作者：李攀龙
朝代：明

太常摩回飙，旗帜何翩翩。屯吹弥故垒，列舟竟长川。登樯望四野，萧条无人烟。高墉走狐兔，荆棘动参天。抚剑下中流，甲士罗东西。赋诗写其怀，随波以潺湲。从军在万里，惆怅私其怜。
代建安从军公燕诗并引 其五 代陈孔璋
作者：李攀龙
朝代：明

浮云肃四野，流飙殷悲音。边地一何苦，慷慨难为心。饮马长城下，水寒窟且深。白骨撑路出，杀气驾重阴。将建大举功，干戈日相寻。骋哉书檄驰，纵横正如林。身在记室中，慊慊匪自今。男儿念钟鼎，谁能常滞淫。
代建安从军公燕诗并引 其八 代应德琏
作者：李攀龙
朝代：明

郁郁西北云，千里驱重阴。临江大耀士，方舟载浮沈。连波响风雨，长緤纷悲吟。分曹命超距，逸气不可禁。君子在行伍，常怀饥渴心。非不愧细微，良遇日以深。故山何时旋，徘徊中自任。
代建安从军公燕诗并引 其六 代徐伟长
作者：李攀龙
朝代：明

自我出从军，涉旬东南行。文学托后乘，顾瞻亦已深。中流万艘集，陶陶层波生。凄风旗帜繁，秋日戈甲精。沈阴结战气，唯闻金鼓声。壮士何飞扬，各愿一先鸣。志已驰九关，岂但怀不庭。虽君在只尺，搔首未遑宁。
代建安从军公燕诗并引 其四 代王仲宣
作者：李攀龙
朝代：明

方舟何翩翩，素波亦萧萧。蒹葭澹馀映，长樯激流飙。抚剑登高防，人马且逍遥。空城何所有，杀气蔽旌旄。日夕见烟火，四野飞蓬蒿。边声起大江，谁知我心劳。从军殊复乐，菲薄愧铅刀。
代建安从军公燕诗并引·代文帝
作者：李攀龙
朝代：明

长驱下广陵，观兵东南疆。方舟被大海，万骑纷纵横。旌旗随波靡，组练远茫茫。中流震金鼓，士马何激扬。铠甲生悲风，千里一锵锵。白羽所漂摇，浮云自低昂。抚剑登高城，我军正相望。零雨有遗篇，咏言难可忘。太常摩回飙，旗帜何翩翩。屯吹弥故垒，列舟竟长川。登樯望四野，萧条无人烟。高墉走狐兔，荆棘动参天。抚剑下中流，甲士罗东西。赋诗写其怀，随波以潺湲。从军在万里，惆怅私其怜。丈夫志万里，慷慨事四方。我后振威灵，六军乃激扬。分旗建东岳，耀武临江湘。鸣镝控流飙，利剑捷秋霜。长驱下淮泗，人马自生光。戈矛何参差，方舟正纵横。何言为国雠，一举披旧疆。解徒旆言入，歌舞旋许昌。离宫大飨士，劳赐以次行。君子念在御，赋诗垂华芳。方舟何翩翩，素波亦萧萧。蒹葭澹馀映，长樯激流飙。抚剑登高防，人马且逍遥。空城何所有，杀气蔽旌旄。日夕见烟火，四野飞蓬蒿。边声起大江，谁知我心劳。从军殊复乐，菲薄愧铅刀。浮云肃四野，流飙殷悲音。边地一何苦，慷慨难为心。饮马长城下，水寒窟且深。白骨撑路出，杀气驾重阴。将建大举功，干戈日相寻。骋哉书檄驰，纵横正如林。身在记室中，慊慊匪自今。男儿念钟鼎，谁能常滞淫。自我出从军，涉旬东南行。文学托后乘，顾瞻亦已深。中流万艘集，陶陶层波生。凄风旗帜繁，秋日戈甲精。沈阴结战气，唯闻金鼓声。壮士何飞扬，各愿一先鸣。志已驰九关，岂但怀不庭。虽君在只尺，搔首未遑宁。我后赫斯怒，整驾东南征。六军如飞集，列植龙陂城。皑皑霜风至，肃萧戈甲鸣。长飙转沙砾，仰视白日冥。流波一何劲，金鼓悲且清。连鸢下青云，毛血洒隰坰。发机入微妙，观者无不惊。壮士以慷慨，各奋先登情。释此荐嘉客，濡翰叙平生。篇章信绮丽，新诗雅以精。小臣在缇幕，起坐怀同声。戎事谅非难，但恐沈痼婴。郁郁西北云，千里驱重阴。临江大耀士，方舟载浮沈。连波响风雨，长緤纷悲吟。分曹命超距，逸气不可禁。君子在行伍，常怀饥渴心。非不愧细微，良遇日以深。故山何时旋，徘徊中自任。高城苦多阴，秋日殊复悲。边声薄暮起，但见浮云飞。霜气劲且繁，河汉寒无晖。三星何踯躅，皎月正徘徊。流飙西北至，征马鸣相依。自知从君乐，谁能常不归。
代香山寺老僧答
作者：李攀龙
朝代：明

老僧何处来迎客，身无袈裟足无舄。虽有弟子今流离，独向空山种麻麦。先时长者布黄金，大师说法如来席。浮图中霄天乐下，禅台雨花坐盈尺。共道当朝少游幸，唯此祗园有恩泽。綵丈晴连鹦鹉林，宫娥晚傍蟾蜍石。侍从求看贝叶编，焚香再拜开琳碧。我往能言西域文，珠函为取华严译。自复悬灯香炉峰，君其问腊庭中柏。何曾马绕招提鸣，未见沙门畜四兵。突厥公然驰赤县，湖外秋风笳吹声。犹疑穷谷岂遽至，已闻野哭尸纵横。裹创被血窜榛棘，问之不答惨且惊。须臾马驼蔽陵壑，三骑五骑擐长缨。抨弓北岭饮南涧，骄气直欲凌欃枪。一骑常驱百汉人，一人常联二骑行。翻身仰射罘罳落，束茅纵火烧朱甍。岂无卓锡笞其背，佛力不祐人心倾。西堂北丘缘业恶，寺前荒冢遂峥嵘。亦是官军入援急，匈奴飏去归其营。匍匐渐从草莽出，昼伏夜走同狐鼪。衣钵荡尽微躯在，性命真如飞鸟轻。丈人岂愿闻丧乱，神州岂宜有战争。故人更邀住庐岳，万乘垂衣右北平。燕中耆旧寄书说，早晚单于和议成。语罢空林转萧瑟，茫茫天地终何情。
仲鸣蒲桃
作者：李攀龙
朝代：明

万颗蒲桃照玉盘，西施乳滴露华寒。故人更比相如渴，不向金茎夜夜看。
企喻歌
作者：李攀龙
朝代：明

男儿自言彊，出门思故乡。陇水流离下，泪落铁裲裆。放马大泽中，马饱勿复驱。宁断壮士肉，不断骏马刍。鹞子下狡兔，不顾黄雀群。男儿饱百战，少年笑杀人。男儿重意气，结伴不须钱。谁能无兄弟，千里不相怜。
企喻歌·其一
作者：李攀龙
朝代：明

男儿自言彊，出门思故乡。陇水流离下，泪落铁裲裆。
企喻歌·其三
作者：李攀龙
朝代：明

鹞子下狡兔，不顾黄雀群。男儿饱百战，少年笑杀人。
企喻歌·其二
作者：李攀龙
朝代：明

放马大泽中，马饱勿复驱。宁断壮士肉，不断骏马刍。
企喻歌·其四
作者：李攀龙
朝代：明

男儿重意气，结伴不须钱。谁能无兄弟，千里不相怜。
伏日左史初度寄怀
作者：李攀龙
朝代：明

当年曼倩负仙才，此日金门割肉回。自罢文园长病渴，偷桃好寄故人来。帝子华筵上客开，千金为寿在平台。如何此日偏相忆，几度同衔避暑杯。
伏日左史初度寄怀·其一
作者：李攀龙
朝代：明

当年曼倩负仙才，此日金门割肉回。自罢文园长病渴，偷桃好寄故人来。
伏日左史初度寄怀·其二
作者：李攀龙
朝代：明

帝子华筵上客开，千金为寿在平台。如何此日偏相忆，几度同衔避暑杯。
估客乐
作者：李攀龙
朝代：明

估客从杨州，大艑载何来。有无郎寄书，但语莫徘徊。估客广州人，出入三江口。一艑载三千，娘但日沽酒。
估客乐·其一
作者：李攀龙
朝代：明

估客从杨州，大艑载何来。有无郎寄书，但语莫徘徊。
估客乐·其二
作者：李攀龙
朝代：明

估客广州人，出入三江口。一艑载三千，娘但日沽酒。
作蚕丝
作者：李攀龙
朝代：明

拾蚕蚕如指，出桑桑如掌。一日三箔眠，交侬那得往。大茧大如卵，小茧垂其腴。三秋上织作，君看罗绣襦。
作蚕丝·其一
作者：李攀龙
朝代：明

拾蚕蚕如指，出桑桑如掌。一日三箔眠，交侬那得往。
作蚕丝·其二
作者：李攀龙
朝代：明

大茧大如卵，小茧垂其腴。三秋上织作，君看罗绣襦。
使君重过山楼分赋得空字
作者：李攀龙
朝代：明

使君千骑入从东，此日登临作赋雄。树杪平湖元在地，檐前叠嶂半浮空。烟霞色借双轓动，牛斗光摇一剑通。自入鹿门常谢客，谁能浊酒过庞公。
侠客行为子与赠吴生
作者：李攀龙
朝代：明

本自吴越冶游郎，结交燕蓟少年场。长裾不曳朱门里，樗蒱大叫青楼旁。被酒目摄羽林骑，拥金作使邯郸倡。弟畜灌夫，师事田光。得意一言，失意一言。相怨一方，相慕一方。男儿过逢好惊座，世事握龊宁陆梁。姓名何惜借轻薄，出处未须论侯王。亲知犹向隅，有钱徒充囊。雠家犹戴天，有客徒满堂。猛虎可值，俗子莫当。平生片心照秋水，明日报恩还故乡。
促殿卿之官
作者：李攀龙
朝代：明

春色平台散客愁，淮南桂树小山秋。身为一郡风尘吏，借问何如此薄游。闻道相知满帝京，时来不得避功名。纵今再补王门客，恰好逍遥遣宦情。白云湖上酒家春，坐爱青山误此身。诗句近来多远兴，那能不作宦游人。夙昔分符结主欢，今来相国岂微官。也知合有抽簪日，且向山阴雪夜看。
促殿卿之官·其一
作者：李攀龙
朝代：明

春色平台散客愁，淮南桂树小山秋。身为一郡风尘吏，借问何如此薄游。
促殿卿之官·其三
作者：李攀龙
朝代：明

白云湖上酒家春，坐爱青山误此身。诗句近来多远兴，那能不作宦游人。
促殿卿之官·其二
作者：李攀龙
朝代：明

闻道相知满帝京，时来不得避功名。纵今再补王门客，恰好逍遥遣宦情。
促殿卿之官·其四
作者：李攀龙
朝代：明

夙昔分符结主欢，今来相国岂微官。也知合有抽簪日，且向山阴雪夜看。
元夜
作者：李攀龙
朝代：明

公子联镳语，佳人把袂欢。星桥云外出，火树雪中看。夜色开清禁，春酺许从官。仍闻祠太乙，达曙礼仙坛。
元日
作者：李攀龙
朝代：明

五十江湖客，风尘一事违。渔樵供药饵，雨雪偃荆扉。白发诗篇苦，清斋病色微。平生拚纵酒，今日不知非。
元日早朝
作者：李攀龙
朝代：明

禁城春色引朝天，接迹夔龙近法筵。云里金茎通御气，宫中玉树隐祈年。西山亭障遥临蓟，朔漠旌旗满护燕。闻道至尊歌白雪，小臣还献郢人篇。
元美以吴纱见惠作此谢之
作者：李攀龙
朝代：明

西施浣纱江水中，下机便入吴王宫。忆昔红颜销白雪，凄然素手弄秋风。新裁薜荔忽无色，更集芙蓉应未工。知君赠我视缟带，愿言不忘披裘翁。
元美以家难羁京作此为唁
作者：李攀龙
朝代：明

驰骋淄渑日，功名与宦情。高堂一为坐，世路遂相轻。行乞还燕市，悲歌复蓟城。佩刀风雨夜，堪作箾中鸣。一自抽簪后，漂零见此身。通章寻悟主，怀刺更依人。寒入绨袍色，愁生黍谷春。不因家难剧，君岂在风尘。海内论兄弟，萧条二子才。一时称病罢，万里拂衣来。雨雪人高卧，蓬蒿客自回。偶然占剑气，夜夜向燕台。闻道周旋地，偏承老父颜。橐饘时在侧，宾客稍居閒。函谷更封出，夷门执辔还。莫将公子泪，乱漫洒燕山。
元美以家难羁京作此为唁·其一
作者：李攀龙
朝代：明

驰骋淄渑日，功名与宦情。高堂一为坐，世路遂相轻。行乞还燕市，悲歌复蓟城。佩刀风雨夜，堪作箾中鸣。
元美以家难羁京作此为唁·其三
作者：李攀龙
朝代：明

海内论兄弟，萧条二子才。一时称病罢，万里拂衣来。雨雪人高卧，蓬蒿客自回。偶然占剑气，夜夜向燕台。
元美以家难羁京作此为唁·其二
作者：李攀龙
朝代：明

一自抽簪后，漂零见此身。通章寻悟主，怀刺更依人。寒入绨袍色，愁生黍谷春。不因家难剧，君岂在风尘。
元美以家难羁京作此为唁·其四
作者：李攀龙
朝代：明

闻道周旋地，偏承老父颜。橐饘时在侧，宾客稍居閒。函谷更封出，夷门执辔还。莫将公子泪，乱漫洒燕山。
元美望海见寄
作者：李攀龙
朝代：明

白云东望十洲开，苦忆玄虚作赋才。大壑秋阴生蜃气，扶桑日色照楼台。波涛汉使乘槎过，风雨秦王策石来。纵有三山何可到，不如相见且衔杯。
元美起家按察河南寄促之官
作者：李攀龙
朝代：明

莫道渔樵计已安，主恩堪为一弹冠。足知上国群公疏，犹作中原二子看。虎观迥连嵩少起，龙门高倚大江寒。与君聊玩人间世，明日抽簪未是难。
八声甘州·傀儡
作者：李攀龙
朝代：明
体裁：词

华堂开玳瑁，列笙簧。灯火正煇煌。恰綵绳高挂，锦棚斜设，剧戏富场。线索提携在手，任俯仰低昂。做出悲欢离合，百样行藏。可奈三更短促，刚繁华过眼，又早郎当。笑矮人稚子，都孟浪悲伤。若要识、本来面目，请诸公、清夜仔细思量。况到处、相逢是戏，何必登堂。
公燕诗九首 其一 文帝
作者：李攀龙
朝代：明

置酒高台观，逍遥芙蓉池。兄弟夜行游，贵客郁参差。明月照长筵，罗缨何霏霏。翩彼众君子，展诗奏新辞。弦歌入微妙，慷慨使心悲。流尘荡清响，绮丽有馀姿。吐握苦不悉，人生安可为。在昔无乐方，彼此同一时。
公燕诗九首 其七 公干
作者：李攀龙
朝代：明

月出西掖垣，双阙郁苍苍。白石烂素波，蘋藻槩金塘。方舟转清流，飞盖纷翱翔。轻飙洒前庭，明镫皦中堂。渌酒溢尊罍，嘉殽充圆方。公子多妙制，藻思何纵横。高谈自宠珍，濡翰安能详。婴疾日沈痼，簿领非所长。愿言贻令德，僶俛不可忘。
公燕诗九首 其三 子建
作者：李攀龙
朝代：明

流飙起飞栋，群星集棂轩。月出芙蓉池，清光满西园。侍者夜行觞，绮缟一何繁。玉颜可揽持，顾眄属所欢。华镫正徘徊，步障随风还。弦歌荡层台，激响拂潺湲。公子多忧客，从横各成篇。主人自和氏，披褐将谁愆。绝缨纷陆离，堕钗复阑干。取乐此一时，嘉会良独难。
公燕诗九首 其九 元瑜
作者：李攀龙
朝代：明

知己难再遇，揽衣及良辰。天衢飞高翼，清流濯纤鳞。摇落易为感，孰能爱此身。恩义不潜畅，举座皆异人。公子善养士，中外常所亲。侍会此高堂，羽觞何纷员。翰墨风雨集，兴文若浮云。翩翩致足乐，愿言守明贞。
公燕诗九首 其二 明帝
作者：李攀龙
朝代：明

三五明月满，四七灵宿繁。清夜美行游，置酒西苑园。华池滥轻波，芙蓉一何鲜。飞盖拂流景，随风自潺湲。主人延贵客，竟席列豪贤。弦歌彻中堂，羽爵腾我前。微音喟有和，甘醪发芳颜。乐哉殊复乐，君岂不俱然。
公燕诗九首 其五 孔璋
作者：李攀龙
朝代：明

羁客心无娱，閒居日悠悠。驾言侍高会，公子招我游。凯风飘怫郁，素晖荡清流。中庭焕绮树，芳蕤自沉浮。登台远顾望，高下见原畴。肃肃山谷悲，黯黯阴气收。篇章时间作，羽觞不及投。逍遥何以立，功名为相求。
公燕诗九首 其八 德琏
作者：李攀龙
朝代：明

群士谐佳会，置酒君子堂。清言解饥渴，四座生芬芳。云雨濯高翼，沙石明夜光。连篇命音响，好合兴文章。三台开艺苑，爱客擅词场。伸眉就存慰，千载以为常。
公燕诗九首 其六 伟长
作者：李攀龙
朝代：明

高台郁峨峨，其下临清池。黄鹄比翼游，淫鱼戏涟漪。微风起水裔，朱华纷陆离。绮罗既生色，笑歌不自治。旨酒但相属，羽觞随波移。人生寄一世，岁月忽如驰。岂忘诵君恩，贱躯未可知。
公燕诗九首 其四 仲宣
作者：李攀龙
朝代：明

浮云撤重阴，流猋四座来。西临柏阳山，南望铜雀台。回首出中原，旷然千里开。公子大置酒，弦管间行杯。华镫吐清光，飞盖自徘徊。古人一含情，于今安在哉。乱离常苦多，欢极令我哀。
公燕诗九首·文帝
作者：李攀龙
朝代：明

置酒高台观，逍遥芙蓉池。兄弟夜行游，贵客郁参差。明月照长筵，罗缨何霏霏。翩彼众君子，展诗奏新辞。弦歌入微妙，慷慨使心悲。流尘荡清响，绮丽有馀姿。吐握苦不悉，人生安可为。在昔无乐方，彼此同一时。三五明月满，四七灵宿繁。清夜美行游，置酒西苑园。华池滥轻波，芙蓉一何鲜。飞盖拂流景，随风自潺湲。主人延贵客，竟席列豪贤。弦歌彻中堂，羽爵腾我前。微音喟有和，甘醪发芳颜。乐哉殊复乐，君岂不俱然。流飙起飞栋，群星集棂轩。月出芙蓉池，清光满西园。侍者夜行觞，绮缟一何繁。玉颜可揽持，顾眄属所欢。华镫正徘徊，步障随风还。弦歌荡层台，激响拂潺湲。公子多忧客，从横各成篇。主人自和氏，披褐将谁愆。绝缨纷陆离，堕钗复阑干。取乐此一时，嘉会良独难。浮云撤重阴，流猋四座来。西临柏阳山，南望铜雀台。回首出中原，旷然千里开。公子大置酒，弦管间行杯。华镫吐清光，飞盖自徘徊。古人一含情，于今安在哉。乱离常苦多，欢极令我哀。羁客心无娱，閒居日悠悠。驾言侍高会，公子招我游。凯风飘怫郁，素晖荡清流。中庭焕绮树，芳蕤自沉浮。登台远顾望，高下见原畴。肃肃山谷悲，黯黯阴气收。篇章时间作，羽觞不及投。逍遥何以立，功名为相求。高台郁峨峨，其下临清池。黄鹄比翼游，淫鱼戏涟漪。微风起水裔，朱华纷陆离。绮罗既生色，笑歌不自治。旨酒但相属，羽觞随波移。人生寄一世，岁月忽如驰。岂忘诵君恩，贱躯未可知。月出西掖垣，双阙郁苍苍。白石烂素波，蘋藻槩金塘。方舟转清流，飞盖纷翱翔。轻飙洒前庭，明镫皦中堂。渌酒溢尊罍，嘉殽充圆方。公子多妙制，藻思何纵横。高谈自宠珍，濡翰安能详。婴疾日沈痼，簿领非所长。愿言贻令德，僶俛不可忘。群士谐佳会，置酒君子堂。清言解饥渴，四座生芬芳。云雨濯高翼，沙石明夜光。连篇命音响，好合兴文章。三台开艺苑，爱客擅词场。伸眉就存慰，千载以为常。知己难再遇，揽衣及良辰。天衢飞高翼，清流濯纤鳞。摇落易为感，孰能爱此身。恩义不潜畅，举座皆异人。公子善养士，中外常所亲。侍会此高堂，羽觞何纷员。翰墨风雨集，兴文若浮云。翩翩致足乐，愿言守明贞。
关门雪望
作者：李攀龙
朝代：明

西来千里雪，斜日满函关。秋水何当落，浮云自不还。积阴高紫气，寒色壮秦山。似欲欺双鬓，苍茫到客颜。
再上少宰诵德述怀
作者：李攀龙
朝代：明

弱冠登高第，词林拥重名。两朝延侍从，空冀走诸生。身自宫僚备，亲看国史行。稍迁犹八座，加授即孤卿。不尽兼曹美，长馀列署清。文章关王气，儒术定家声。羽翼冲天就，波澜赴海成。见知同笔研，记忆控铨衡。鸡肋才华薄，羊裘物色轻。人应疑画饼，君但入调羹。北斗如相照，南山亦至情。少微虽冗宿，同向掖垣明。
再别子与
作者：李攀龙
朝代：明

徐卿宠送酒如河，半醉当筵楚调歌。握手燕山春草色，缄书西省白云多。马上垂杨绾别愁，樽前斜日为相留。明朝何处风尘吏，回首青云是旧游。蓟门山色雨中开，三月渔阳春水来。愁杀故人看锦字，白云秋树满燕台。知君起草建章宫，每见徵书问画熊。在昔汉臣多领郡，黄金先赐右扶风。
再别子与·其一
作者：李攀龙
朝代：明

徐卿宠送酒如河，半醉当筵楚调歌。握手燕山春草色，缄书西省白云多。
再别子与·其三
作者：李攀龙
朝代：明

蓟门山色雨中开，三月渔阳春水来。愁杀故人看锦字，白云秋树满燕台。
再别子与·其二
作者：李攀龙
朝代：明

马上垂杨绾别愁，樽前斜日为相留。明朝何处风尘吏，回首青云是旧游。
再别子与·其四
作者：李攀龙
朝代：明

知君起草建章宫，每见徵书问画熊。在昔汉臣多领郡，黄金先赐右扶风。
再呈何公
作者：李攀龙
朝代：明

几年开府汉中丞，去后功名何武称。荆楚军储遮海过，潢池兵气向秋澄。尚书北斗天喉舌，司寇西曹帝股肱。耆旧即今推济美，清朝剑履坐相仍。
再寄元美
作者：李攀龙
朝代：明

黄金台馆郁苍苍，游子高秋总断肠。万里浮云生渤海，千山朔气压渔阳。风尘不老江湖色，宫阙新悬日月光。安得与君燕市里，和歌长在酒人傍。中丞辽海罢登坛，公子红颜复挂冠。自有绨袍怜范叔，谁从长铗见冯驩。上书北阙风云壮，洒泪西山雨雪寒。憔悴尽堪知国士，相逢应作少年看。
再寄元美·其一
作者：李攀龙
朝代：明

黄金台馆郁苍苍，游子高秋总断肠。万里浮云生渤海，千山朔气压渔阳。风尘不老江湖色，宫阙新悬日月光。安得与君燕市里，和歌长在酒人傍。
再寄元美·其二
作者：李攀龙
朝代：明

中丞辽海罢登坛，公子红颜复挂冠。自有绨袍怜范叔，谁从长铗见冯驩。上书北阙风云壮，洒泪西山雨雪寒。憔悴尽堪知国士，相逢应作少年看。
再游南溪同应驾部徐比部赋
作者：李攀龙
朝代：明

此日南溪约，应徐赋客同。据床千竹下，进艇百花中。天入华阳馆，云生碣石宫。昔贤何惨淡，吾醉任鸿濛。覆席花如待，窥帘鸟似知。到来拚共醉，坐久见吾诗。吏迹江湖傲，仙才日月欺。幸逢休浣出，不顾尚书期。晏游无俗吏，休沐有殊恩。碧草堪同藉，红尘可重论。溪声留倚仗，山色取当樽。夙昔疑吾醉，维舟尚在门。花鸟从春过，嬉游到夏偏。白云行酒上，清吹起舟前。世路身何得，吾徒赋必传。宁须千日醉，不拟众人怜。
再游南溪同应驾部徐比部赋·其一
作者：李攀龙
朝代：明

此日南溪约，应徐赋客同。据床千竹下，进艇百花中。天入华阳馆，云生碣石宫。昔贤何惨淡，吾醉任鸿濛。
再游南溪同应驾部徐比部赋·其三
作者：李攀龙
朝代：明

晏游无俗吏，休沐有殊恩。碧草堪同藉，红尘可重论。溪声留倚仗，山色取当樽。夙昔疑吾醉，维舟尚在门。
再游南溪同应驾部徐比部赋·其二
作者：李攀龙
朝代：明

覆席花如待，窥帘鸟似知。到来拚共醉，坐久见吾诗。吏迹江湖傲，仙才日月欺。幸逢休浣出，不顾尚书期。
再游南溪同应驾部徐比部赋·其四
作者：李攀龙
朝代：明

花鸟从春过，嬉游到夏偏。白云行酒上，清吹起舟前。世路身何得，吾徒赋必传。宁须千日醉，不拟众人怜。
再答元美
作者：李攀龙
朝代：明

盈盈猗兰花，深谷何逶迤。秋风凋奇树，陨萚以葳蕤。含英即蔓草，不复扬华滋。岂无王者香，结根非其宜。孤生感霜雪，采折中心知。幸君置怀袖，慰此长相思。亭亭西山柏，自茂凌寒姿。下流难久居，壮士多所悲。采苓首阳巅，青蝇止于棘。结发奉欢宴，柏舟矢靡慝。上堂理琴瑟，上堂视蚕织。眤若形与影，在远复相忆。岂不防未然，萋菲成罔极。爱深生百忧，弃捐衢路侧。贱妾抱区区，中道蒙察识。琴瑟听其真，蚕织五文色。非君胶漆心，群小志亦得。
再答元美·其一
作者：李攀龙
朝代：明

盈盈猗兰花，深谷何逶迤。秋风凋奇树，陨萚以葳蕤。含英即蔓草，不复扬华滋。岂无王者香，结根非其宜。孤生感霜雪，采折中心知。幸君置怀袖，慰此长相思。亭亭西山柏，自茂凌寒姿。下流难久居，壮士多所悲。
再答元美·其二
作者：李攀龙
朝代：明

采苓首阳巅，青蝇止于棘。结发奉欢宴，柏舟矢靡慝。上堂理琴瑟，上堂视蚕织。眤若形与影，在远复相忆。岂不防未然，萋菲成罔极。爱深生百忧，弃捐衢路侧。贱妾抱区区，中道蒙察识。琴瑟听其真，蚕织五文色。非君胶漆心，群小志亦得。
再过子与
作者：李攀龙
朝代：明

浮名难自托，佳会岂相图。日月高诗社，河山壮酒垆。岁星时一出，白雪调元孤。缱绻非为佞，风流不可无。
冬日
作者：李攀龙
朝代：明

憔悴江湖上，行吟雨雪寒。不逢渔父问，谁作楚臣看。日澹平陵城，寒高华不注。北风湖上来，雪片大如鹭。客来堪自见，酒尽且须酤。不是南山色，贫家一事无。风雪不出门，苦吟何时已。沽酒城中还，先生拥褐起。
冬日·其一
作者：李攀龙
朝代：明

憔悴江湖上，行吟雨雪寒。不逢渔父问，谁作楚臣看。
冬日·其三
作者：李攀龙
朝代：明

客来堪自见，酒尽且须酤。不是南山色，贫家一事无。
冬日·其二
作者：李攀龙
朝代：明

日澹平陵城，寒高华不注。北风湖上来，雪片大如鹭。
冬日·其四
作者：李攀龙
朝代：明

风雪不出门，苦吟何时已。沽酒城中还，先生拥褐起。
冬日村居
作者：李攀龙
朝代：明

高卧堪人事，幽栖岂世情。老松寒更拙，片竹冷逾清。拥褐江湖色，鸣琴雨雪声。懒心常近傲，不是学庄生。百年长药裹，三径且蓬蒿。华发抽簪短，青山伏枕高。漂零知浊酒，雨雪见绨袍。似解冥鸿意，翻然变羽毛。寒邳不可望，萧瑟掩柴扉。宿雾含霜苦，斜阳带雪微。清斋宜病色，生事合渔矶。欲奏沧浪曲，江湖此调稀。遥夜怜幽独，南山傍户庭。泉流霜下白，野色海边青。风乱将残烧，寒疏欲晓星。偶因樵唱起，延眺及林坰。
冬日村居·其一
作者：李攀龙
朝代：明

高卧堪人事，幽栖岂世情。老松寒更拙，片竹冷逾清。拥褐江湖色，鸣琴雨雪声。懒心常近傲，不是学庄生。
冬日村居·其三
作者：李攀龙
朝代：明

寒邳不可望，萧瑟掩柴扉。宿雾含霜苦，斜阳带雪微。清斋宜病色，生事合渔矶。欲奏沧浪曲，江湖此调稀。
冬日村居·其二
作者：李攀龙
朝代：明

百年长药裹，三径且蓬蒿。华发抽簪短，青山伏枕高。漂零知浊酒，雨雪见绨袍。似解冥鸿意，翻然变羽毛。
冬日村居·其四
作者：李攀龙
朝代：明

遥夜怜幽独，南山傍户庭。泉流霜下白，野色海边青。风乱将残烧，寒疏欲晓星。偶因樵唱起，延眺及林坰。
冬日王给事出示许中丞苦热诗卷
作者：李攀龙
朝代：明

最秀中丞句，尤奇苦热篇。开函回白雪，展卷失寒天。砚石犹堪砾，壶冰岂自坚。蠹鱼冬不蛰，萤火夜应然。才是洪垆纵，名将汗简传。歌来探綵扇，写罢撤青毡。藻笔还生色，云笺更杂烟。五言如挟纩，一字解缠绵。病暍南风后，魂销大雅前。霜台三十载，就日片心悬。
冬日登楼
作者：李攀龙
朝代：明

佳节高楼酒复清，鲍山斜日入杯平。天涯谁借穷交泪，海内空传拙宦名。四野浮云垂雪色，千林朔气拥寒声。醉来极目中原尽，独抱风流万古情。
出郭
作者：李攀龙
朝代：明

出郭随吾适，人家杜曲边。溪流萦去马，山路入鸣蝉。禾黍殷秋作，茅茨足昼眠。可能祛物役，归买汶阳田。
击鹿行
作者：李攀龙
朝代：明

徐卿意气殊不偶，买鹿百金求其牡。华堂燕客忽自放，醉把邯郸铁匕首。须拟麟从帝薮游，未闻鹿触匈奴走。高材吾党复谁过，文章矫矫驱群丑。失日难将四海求，逐来定死诸公手。毛洒旋疑霜雪寒，角摧更见珊瑚朽。王郎大叫捧铜盘，接饮其血㰱以酒。顾我前呼历下生，与君相爱为君寿。旧时疾足今能否，安得新诗满人口。须臾碧眼胡儿至，落砧脯腊无不有。下箸已畏翠釜空，纤羹更出青闺妇。众看杌上肉如陵，覆蕉尚在隍中守。嗟乎曲士梦何久，徐卿独醒可与友。
击鹿行
作者：李攀龙
朝代：明
体裁：古风

徐卿意气殊不偶，买鹿百金求其牡。华堂燕客忽自放，醉把邯郸铁匕首。须拟麟从帝薮游，未闻鹿触匈奴走。高材吾党复谁过，文章矫矫驱群丑。失日难将四海求，逐来定死诸公手。毛洒旋疑霜雪寒，角摧更见珊瑚朽。王郎大叫捧铜盘，接饮其血歃以酒。顾我前呼历下生，与君相爱为君寿。旧时疾足今能否，安得新诗满人口。须臾碧眼胡儿至，落砧脯腊无不有。下箸已畏翠釜空，纤羹更出青闺妇。众看杌上肉如陵，覆蕉尚在隍中守。嗟乎曲士梦何久，徐卿独醒可与友。
刁斗篇
作者：李攀龙
朝代：明

阴山战合胡天黑，汉兵大呼单于北。边秋日落五原屯，碛火夜连千灶食。骠骑横戈拂铁衣，悲风黄草白榆飞。渡河鸟阵旌旗伏，卧壁龙沙鼓角希。征人马上援枯骨，满地清霜刁斗发。朔气遥传瀚海云，寒声乱动轮台月。掩笳骄雏听垂泣，按剑材官怒指发。宫女琵琶咽逝波，使臣旄节凋幽窟。谁能绝漠靖边氛，哀响如今不可闻。六郡少年思转斗，摐金犹忆李将军。
刘员外家宸翰楼
作者：李攀龙
朝代：明

君家司寇此楼居，奕叶承恩片帖馀。帝自经筵传翰墨，人从册府见图书。烟云绕槛生春色，牛斗开函散楚墟。弦诵只今诸弟满，韦贤相业好谁如。
刘太保文安公挽章 其一 赠谥
作者：李攀龙
朝代：明

上公沾异典，美谥表馀恩。文并三光丽，安同五岳尊。朝廷先达在，社稷大名存。庙议当时事，称天有世孙。
刘太保文安公挽章 其七 特祠
作者：李攀龙
朝代：明

祠堂何所有，遗像鹿台山。为是悬车处，常闻曳履还。诸生从上党，三老自壶关。伏腊蘋蘩外，谈经俎豆间。
刘太保文安公挽章 其三 赐葬
作者：李攀龙
朝代：明

使从三省至，地自九原开。不作祁连象，宁知汉代才。佳城跑踯躅，法驾拥徘徊。文剑今埋照，于焉烛夜台。
刘太保文安公挽章 其九 达尊坊
作者：李攀龙
朝代：明

一时求旧德，千载忆皇都。北斗高元气，南山永帝图。青云馀几杖，白首自江湖。此日乘骢客，闾门意不孤。
刘太保文安公挽章 其二 谕祭
作者：李攀龙
朝代：明

遣奠烦容物，临轩忆典刑。祠官开正寝，法从辍明庭。筵几知存问，钟彝藉宠灵。老臣如就飨，帷幄见谈经。
刘太保文安公挽章 其五 立碑
作者：李攀龙
朝代：明

岘首羊公石，千秋泪不禁。孤坟寒自出，华表郁相临。阴雨龙文动，风霜鸟迹深。更闻辞妙绝，一字可生金。
刘太保文安公挽章 其八 世科
作者：李攀龙
朝代：明

诸刘称令族，群从复清操。家自驹千里，人皆凤一毛。文章争左袒，礼乐盛东曹。五世传经术，推公甲第高。
刘太保文安公挽章 其六 遗文
作者：李攀龙
朝代：明

自复遗书出，相传片字工。史才依晋乘，诗调托唐风。草疏回天力，谈经发圣聪。少年眈作赋，颇欲拟河东。
刘太保文安公挽章 其十 从祀乡贤
作者：李攀龙
朝代：明

小子元吾党，前贤亦故乡。春秋存俎豆，日月望宫墙。血食堪千载，精灵自一堂。唯应杨伯起，秦晋郁相望。
刘太保文安公挽章 其四 颁诰
作者：李攀龙
朝代：明

国史从王事，经筵饫帝慈。龙章纡后宠，鱼水见前知。雨露含天藻，山河勒制辞。门生堪视草，犹作起家疑。
刘太保文安公挽章·赠谥
作者：李攀龙
朝代：明

上公沾异典，美谥表馀恩。文并三光丽，安同五岳尊。朝廷先达在，社稷大名存。庙议当时事，称天有世孙。遣奠烦容物，临轩忆典刑。祠官开正寝，法从辍明庭。筵几知存问，钟彝藉宠灵。老臣如就飨，帷幄见谈经。使从三省至，地自九原开。不作祁连象，宁知汉代才。佳城跑踯躅，法驾拥徘徊。文剑今埋照，于焉烛夜台。国史从王事，经筵饫帝慈。龙章纡后宠，鱼水见前知。雨露含天藻，山河勒制辞。门生堪视草，犹作起家疑。岘首羊公石，千秋泪不禁。孤坟寒自出，华表郁相临。阴雨龙文动，风霜鸟迹深。更闻辞妙绝，一字可生金。自复遗书出，相传片字工。史才依晋乘，诗调托唐风。草疏回天力，谈经发圣聪。少年眈作赋，颇欲拟河东。祠堂何所有，遗像鹿台山。为是悬车处，常闻曳履还。诸生从上党，三老自壶关。伏腊蘋蘩外，谈经俎豆间。诸刘称令族，群从复清操。家自驹千里，人皆凤一毛。文章争左袒，礼乐盛东曹。五世传经术，推公甲第高。一时求旧德，千载忆皇都。北斗高元气，南山永帝图。青云馀几杖，白首自江湖。此日乘骢客，闾门意不孤。小子元吾党，前贤亦故乡。春秋存俎豆，日月望宫墙。血食堪千载，精灵自一堂。唯应杨伯起，秦晋郁相望。
初夏同元美汪伯阳皇甫子循集姚明府园亭得春字
作者：李攀龙
朝代：明

五柳陶潜宅，犹藏杜曲春。绿阴衣上满，黄鸟席边新。河朔当年事，风流我辈人。胡为日车马，扰扰向红尘。
初夏赵氏园亭
作者：李攀龙
朝代：明

独值春风后，幽期此重过。开樽黄鸟至，高枕绿阴多。簪绂殊閒事，乾坤一放歌。淹留君莫厌，吾道本岩阿。
初度日子与过署中同赋
作者：李攀龙
朝代：明

东海钟灵此日，西方诞圣弥旬。玉清老子同姓，金粟如来后身。佳客称觞上寿，薪诗落笔生神。度江我自知己，下榻谁为故人。
初抵浙中感遇一首呈马丈
作者：李攀龙
朝代：明

冀北登车日，淮阳卧阁年。襜帷非不撤，舞袖竟难旋。一顾堪千里，群疑托二天。门生高自出，属吏拙相怜。紫气临关动，文星傍斗悬。樵渔归计稳，犬马受知偏。物色中原起，封章上国传。江湖馀壮观，风俗美多贤。下榻时名尽，分庭客礼全。隋珠如片月，长在报恩前。
初春
作者：李攀龙
朝代：明

物色看如昨，愁时独不醒。春阴含雨白，日气宿霾青。国士纡三表，王师压二庭。献俘当祖社，制胜本朝廷。使者行飞挽，将军议勒铭。谁怜刘子骏，心事有传经。横海楼船下，平胡羽檄飞。五云高王气，三殿敞春晖。卜相敷文命，徵兵出武威。风尘终混合，日月此瞻依。薄宦无工拙，浮名有是非。陆沈吾岂敢，疏懒世人违。使者归朝疏，将军捕虏才。乾坤百越震，烽燧九边来。国步艰难过，天颜骀荡开。紫宫春窈窕，华省日徘徊。白石饭牛客，黄金图骏台。终看成遇合，未可怨无媒。蓟北看春色，羁情坐郁然。官犹胶柱在，名岂滥竽传。汩没终何事，文章自有权。薄游多难后，知己众人前。疏拙容高枕，风云让着鞭。客嘲安用解，执戟至今怜。
初春·其一
作者：李攀龙
朝代：明

物色看如昨，愁时独不醒。春阴含雨白，日气宿霾青。国士纡三表，王师压二庭。献俘当祖社，制胜本朝廷。使者行飞挽，将军议勒铭。谁怜刘子骏，心事有传经。
初春·其三
作者：李攀龙
朝代：明

使者归朝疏，将军捕虏才。乾坤百越震，烽燧九边来。国步艰难过，天颜骀荡开。紫宫春窈窕，华省日徘徊。白石饭牛客，黄金图骏台。终看成遇合，未可怨无媒。
初春·其二
作者：李攀龙
朝代：明

横海楼船下，平胡羽檄飞。五云高王气，三殿敞春晖。卜相敷文命，徵兵出武威。风尘终混合，日月此瞻依。薄宦无工拙，浮名有是非。陆沈吾岂敢，疏懒世人违。
初春·其四
作者：李攀龙
朝代：明

蓟北看春色，羁情坐郁然。官犹胶柱在，名岂滥竽传。汩没终何事，文章自有权。薄游多难后，知己众人前。疏拙容高枕，风云让着鞭。客嘲安用解，执戟至今怜。
初春元美席上赠茂秦得关字
作者：李攀龙
朝代：明

凤城杨柳又堪攀，谢朓西园未拟还。客久高吟生白发，春来归梦满青山。明时抱病风尘下，短褐论交天地间。闻道鹿门妻子在，祗今词赋且燕关。
初至京与元美明卿子与分韵
作者：李攀龙
朝代：明

邢州计吏入长安，春色西山雪里看。天地容吾常落魄，风尘对尔一加餐。重来省署青云隔，不散关门紫气寒。握手依然无长客，可知千载和歌难。北风吹折九河冰，五马如龙度李膺。把袂中原来气色，开樽碣石倚凭陵。明堂大集周方岳，列郡深惭汉股肱。词赋祗今吾党在，将因顾眄一先登。
初至京与元美明卿子与分韵·其一
作者：李攀龙
朝代：明

邢州计吏入长安，春色西山雪里看。天地容吾常落魄，风尘对尔一加餐。重来省署青云隔，不散关门紫气寒。握手依然无长客，可知千载和歌难。
初至京与元美明卿子与分韵·其二
作者：李攀龙
朝代：明

北风吹折九河冰，五马如龙度李膺。把袂中原来气色，开樽碣石倚凭陵。明堂大集周方岳，列郡深惭汉股肱。词赋祗今吾党在，将因顾眄一先登。
别元美
作者：李攀龙
朝代：明

北风吹雁雁群呼，泗水西流白日徂。不见浮云千里色，知它何处是姑苏。白云愁色满吴门，疋马孤舟不可论。一自河梁携手后，至今犹有未销魂。
别元美·其一
作者：李攀龙
朝代：明

北风吹雁雁群呼，泗水西流白日徂。不见浮云千里色，知它何处是姑苏。
别元美·其二
作者：李攀龙
朝代：明

白云愁色满吴门，疋马孤舟不可论。一自河梁携手后，至今犹有未销魂。
别意
作者：李攀龙
朝代：明

朝来送归客，复此长河湄。立马折杨柳，已无前日枝。
别汪正叔员外
作者：李攀龙
朝代：明

几年金虎署，与尔结交欢。傲吏庄生似，诗家鲍叔看。春光燕树合，雨色蓟门寒。各抆临岐泪，风尘去住难。
前溪歌
作者：李攀龙
朝代：明

逍遥东武亭，下有独桑路。欢但宿侬家，前溪不可度。朝思出前溪，暮思出前溪。溪流乱漫下，谁见倚门啼。女萝著长松，蔓与长松长。虽非岁寒姿，愿得被风霜。黄葛生溪边，溪水东西流。枝枝自缠绕，叶叶自绸缪。春容故易老，红粉岂常鲜。郎归定何日，憔悴复谁怜。怜亦异当年。谁能采黄葛，逍遥独桑头。黄葛断还生，春风不可留。烂漫使侬愁。葵藿自有心，兰蕙自有香。黄瓜一小草，春风独不忘。枝叶顿芬芳。
前溪歌·其一
作者：李攀龙
朝代：明

逍遥东武亭，下有独桑路。欢但宿侬家，前溪不可度。
前溪歌·其七
作者：李攀龙
朝代：明

葵藿自有心，兰蕙自有香。黄瓜一小草，春风独不忘。枝叶顿芬芳。
前溪歌·其三
作者：李攀龙
朝代：明

女萝著长松，蔓与长松长。虽非岁寒姿，愿得被风霜。
前溪歌·其二
作者：李攀龙
朝代：明

朝思出前溪，暮思出前溪。溪流乱漫下，谁见倚门啼。
前溪歌·其五
作者：李攀龙
朝代：明

春容故易老，红粉岂常鲜。郎归定何日，憔悴复谁怜。怜亦异当年。
前溪歌·其六
作者：李攀龙
朝代：明

谁能采黄葛，逍遥独桑头。黄葛断还生，春风不可留。烂漫使侬愁。
前溪歌·其四
作者：李攀龙
朝代：明

黄葛生溪边，溪水东西流。枝枝自缠绕，叶叶自绸缪。
劳别子与
作者：李攀龙
朝代：明

武林山对海门开，不枉登临酒一杯。十载故人零落尽，有谁还为度江来。马卿元自汉词宗，天子同时叹不逢。总为故人邀贵客，故将车马过临邛。
劳别子与·其一
作者：李攀龙
朝代：明

武林山对海门开，不枉登临酒一杯。十载故人零落尽，有谁还为度江来。
劳别子与·其二
作者：李攀龙
朝代：明

马卿元自汉词宗，天子同时叹不逢。总为故人邀贵客，故将车马过临邛。
勤中尉园亭
作者：李攀龙
朝代：明

分竹穿苔暑自平，披襟小阁坐来清。使君河上浮槎兴，公子夷门结辔情。自有明珠堪照乘，岂无佳色解倾城。时人若问游梁客，司马相如字长卿。
十五夜子与明卿见过
作者：李攀龙
朝代：明

日落青梧白露生，倦游词客凤凰城。千门过雁来秋色，万里衔杯对月明。上苑寒高金狄掌，西山影静羽林兵。解颜今夕无烽火，二妙何当罢请缨。
十五夜谢山人同李明府见过得宵字
作者：李攀龙
朝代：明
体裁：五言律诗

客有山中约，人来江上遥。张灯传彩笔，换酒出金貂。贫病看交好，文章慰寂寥。天涯还此会，留醉驻春宵。
十六夜集刘子成宅
作者：李攀龙
朝代：明

羽书三十度，飞骑动长安。今夜樽前月，还同燧火看。入门清影满，久坐素华寒。何处关山引，如悲行路难。
十四夜同王徐宗梁四君子集灵济宫
作者：李攀龙
朝代：明

爱此壶中约，人皆曼倩才。华灯悬日月，仙树接蓬莱。青鸟衔诗去，金貂换酒回。明宵祠太乙，方士汉宫来。逍遥玄圃望，清切紫微层。月出三山树，春回万井灯。无悲田变海，但愿酒为渑。门外金羁影，王孙自五陵。
十四夜同王徐宗梁四君子集灵济宫·其一
作者：李攀龙
朝代：明

爱此壶中约，人皆曼倩才。华灯悬日月，仙树接蓬莱。青鸟衔诗去，金貂换酒回。明宵祠太乙，方士汉宫来。
十四夜同王徐宗梁四君子集灵济宫·其二
作者：李攀龙
朝代：明

逍遥玄圃望，清切紫微层。月出三山树，春回万井灯。无悲田变海，但愿酒为渑。门外金羁影，王孙自五陵。
十日陶令过东村
作者：李攀龙
朝代：明

樽前无恙满篱花，柳亦萧萧映日斜。正好故人成一醉，风流那不似君家。
华不注晴望·其一
作者：李攀龙
朝代：明
体裁：七言绝句

飏紫芙蓉第一枝，层云吞吐弄奇姿。斜阳倒影明湖里，还似当年三匝时。
华不注晴望·其二
作者：李攀龙
朝代：明
体裁：七言绝句

西岳莲峰谁擘开，浮岚滴翠远飞来。还如画出明湖上，螺髻朝朝对镜台。
南山歌
作者：李攀龙
朝代：明

南山白石白离离，尔牛之角何其悲。车下短衣歌者谁，国有叔牙当见知。佐命伯王独后来。
南楼
作者：李攀龙
朝代：明

南楼暇日坐峥嵘，白发从他望里生。海近云霞常绕户，山回风雨动连城。綵毫一散中原色，浊酒偏含我辈情。千载阳春须此调，少年休说是虚名。
南海欧生自京师遗书于大梁属许右史为致荅此
作者：李攀龙
朝代：明

中原才子动相闻，谁复高名得似君。南海一珠悬北斗，黄河双鲤堕青云。城边五色羊何在，台上千金马不群。献赋几年犹未遇，罗浮春思坐氤氲。
南溪老树行
作者：李攀龙
朝代：明

老树横溪十亩阴，下有跳浪三百顷。酒罢扪萝坐其上，白眼青天何不逞。牛斗之间见浮槎，苍茫宇宙成漂梗。念我平生湖海客，衣裳泠泠风驭冷。文章八代俱望洋，心事几人同哀郢。醉里谁堪此陆沉，侠来气与千涛猛。洛浦明珠旧寂寥，渥洼神骏空驰骋。翻然大叫观者摧，那知世路沧洲永。投足还探河伯宫，俯身欲拾中流影。骊龙蜿蜒垂雾雨，虹霓缭綟含光景。须臾力疲神亦眩，乾坤低昂发深省。最奇披发泅吕梁，愿言洗耳临箕颍。初看长驾出鼋鼍，岂云吾道终蛙黾。王郎驱石到渤澥，徐子招招回舴艋。此时共济失狂澜，却悲胥溺情难整。泥涂岂可困豪㑓，男儿相逢誇项领。遂忆鸣鞭昨夜归，湘娥汉女犹延颈。群灵至今未敢散，寒江飒飒开尘境。
南溪老树行
作者：李攀龙
朝代：明
体裁：古风

老树横溪十亩阴，下有跳浪三百顷。酒罢扪萝坐其上，白眼青天何不逞。牛斗之间见浮槎，苍茫宇宙成漂梗。念我平生湖海客，衣裳泠泠风驭冷。文章八代俱望洋，心事几人同哀郢。醉里谁堪此陆沉，侠来气与千涛猛。洛浦明珠旧寂寥，渥洼神骏空驰骋。翻然大叫观者摧，那知世路沧洲永。投足还探河伯宫，俯身欲拾中流影。骊龙蜿蜒垂雾雨，虹霓缭綟含光景。须臾力疲神亦眩，乾坤低昂发深省。最奇披发泅吕梁，愿言洗耳临箕颍。初看长驾出鼋鼍，岂云吾道终蛙黾。王郎驱石到渤澥，徐子招招回舴艋。此时共济失狂澜，却悲胥溺情难整。泥涂岂可困豪俊，男儿相逢誇项领。遂忆鸣鞭昨夜归，湘娥汉女犹延颈。群灵至今未敢散，寒江飒飒开尘境。
卢城送子与
作者：李攀龙
朝代：明

卢城吹角月轮高，夜色侵灯拥二毛。明发使君从此去，吴门飞雪见绨袍。
即事
作者：李攀龙
朝代：明

浮云如浪迹，春色且邢州。磬折人堪老，萧条客自愁。孤城山下出，大陆日西流。请郡终何意，风尘复倦游。天涯看薄宦，何以异漂蓬。才岂分符后，名非荐疏中。黄尘霾落日，白羽插春风。闻道渔阳战，方论卫霍功。懒嫚终疑傲，和光意远哉。元龙无客礼，方朔有仙才。疾苦褰帷过，风尘领郡来。那须论往事，作赋柏梁台。使者殊旁午，吾生自不辰。文章看长物，道路竟何人。寒食孤城外，襜帷大泽滨。那堪杨柳色，风雨傍行春。
即事
作者：李攀龙
朝代：明

羽书秋色外，飞挽海陵回。日上犁庭议，时难度漠才。物情奇士过，天造异人来。侧席劳明主，黄金正满台。即今难授钺，谁可静胡尘。谈笑存能事，艰虞失众人。大军归掌握，王者自经纶。不复忧骄悍，如林护北辰。使者晨驰壁，夺归平虏章。自天悬斧钺，择日设坛场。万马中原集，诸军上苑旁。主恩无可报，一战取名王。天子何神武，乘秋欲破胡。儒臣擐甲胄，大将解兵符。叱咤风云合，艰危日月扶。北瞻陵寝色，葱郁近皇都。
即事·其一
作者：李攀龙
朝代：明

浮云如浪迹，春色且邢州。磬折人堪老，萧条客自愁。孤城山下出，大陆日西流。请郡终何意，风尘复倦游。
即事·其一
作者：李攀龙
朝代：明

羽书秋色外，飞挽海陵回。日上犁庭议，时难度漠才。物情奇士过，天造异人来。侧席劳明主，黄金正满台。
即事·其三
作者：李攀龙
朝代：明

使者晨驰壁，夺归平虏章。自天悬斧钺，择日设坛场。万马中原集，诸军上苑旁。主恩无可报，一战取名王。